Jini wen bʌ tʼan MARCOS 1\nJINI WEN BɅ T'AN TSA' BɅ I TS'IJBU MARCOS\nJuan tsa' bʌ i yʌc'ʌ ch'ʌm ja' ti' cha'le subt'an\n1 Jiñʌch i tyejchibal jini wen bʌ t'an mu' bʌ i yʌc' ti cʌjñel Jesucristo i Yalobil Dios.\n2 Jini tsa' bʌ i xiq'ui i yʌle' Dios, Isaías bʌ i c'aba' ti' wʌ ts'ujbu:\nMic ñaxan xic' majlel cajsubt'an\ncha'an i chajpʌbeñet a bijlel.\n3 Ti ubinti i t'an juntiquil mu' bʌ ti c'am bʌ t'an ya' ti tyʌquin bʌ joch lum. Mi yʌl:\nTyoj isanla majlel i bijlel lac Yum. Pʌtbenla majlel tyoj bʌ i bijlel.\nChe' ti yʌlʌ Dios. Che' ts'ijbubil i cha'an Isaías.\n4 Che' jini, chʌ'ʌch ti queji ti troñel Juan ya' ti tyʌquin bʌ joch lum bajche' ti wʌ ajli. Ya' ti queji i subeñob cha'an yom i q'uextyan i pensal i cʌy i mul yic'ot i ch'ʌme' ja' cha'an mi ñusʌbentyelob i mul.\n5 Ti lu' tyʌliyob ba'an Juan ch'oyolo' bʌ ti pañimil Judea bʌ i c'aba' yic'ot ti lum Jerusalén bʌ i c'aba' cha'an i ñʌch'tyʌbeñob i t'an. Che' ñac ti' subuyob i mul, Juan ti yʌq'ueyob ch'ʌm ja' ya' ti colem ja' Jordán bʌ i c'aba'.\n6 I pislel Juan melel ti' tsutsel camello yic'ot pʌchij bʌ i cinturón. Mu' bʌ i c'uxe' che' bʌ bajche' colem xtyopi' yilal yic'ot ya'lel chab.\n7 Ti' subu t'an. Ti yʌlʌ: Tyal tyo tic pat juntiquil más p'ʌtyʌl bʌ bajche'on. Mach saj jasʌl c ñuclel mi cubin cha'an mic wutstyʌl c tic'ben i ch'ajñel i zapatos.\n8 Joñon mi cʌq'uetla ti ch'ʌm ja'. Tyal tyo mu' bʌ i yʌq'ueñetla la' ch'ʌm Ch'ujul bʌ i Ch'ujlel Dios. Che' ti yʌlʌ Juan.\nTi' ch'ʌmʌ ja' Jesús\n9 Ti jim bʌ ora ti tyʌli Jesús ya' bʌ loq'uem tyʌlel ti lum Nazaret bʌ i c'aba' ya' ti Galilea. Ti' ch'ʌmʌ ja' Jesús ti' c'ʌb Juan ya' ti Jordán ja'.\n10 Che' ti loq'ui ti ja' ti yilʌ Jesús ti jajmi ya' ti panchan. Ti jubi tyʌlei ti Jesús che' bajche' juncojt x'ujcutsu' yilal. Jiñʌch jini Ch'ujul bʌ i Ch'ujlel Dios.\n11 Ti ubinti t'an loq'uem bʌ ti panchan tsa' bʌ yʌlʌ: Calobiletyʌch. Mic p'untyañet. C'ajacña coj cha'an ti jatyet. Che' ti subenti Jesús.\nXiba ti' jop'o i yʌsan ti mulil Jesús\n12 Jini Ch'ujul bʌ i Ch'ujlel Dios ti' wa' pʌyʌ majlel Jesús ti tyʌquin bʌ joch lum.\n13 I bajñel ya'an Jesús yic'ot matye'lel animal. Cuarenta quin ti jale ya'i. Satanás ti' jop'o i yʌsan ti mulil. Ajtroñelob i cha'an Dios ch'oyolo' bʌ ti panchan ti tyʌli i cotyan Jesús.\nTi tyejchi i toñel Jesús ya' ti Galilea\n14 Che' tsa'ix cʌjchi Juan ti cha' majli Jesús ya' ti Galilea. Chʌncol i sube' ñumel wen bʌ t'an cha'an i yumintyel Dios.\n15 Ti yʌlʌ: Tsa'ix ts'ʌctiyi i yorojlel. Lʌc'ʌlix i yorojlel mi quejel i yumintyel Dios. Q'uextyan la' pensal, cʌyʌ la' mul. Ch'ujbinla jini wen bʌ t'an cha'an la' cotyʌntyel, che'en.\nJesús ti' pʌyʌ chʌntiquil ajchuc chʌyob\n16 Che' ñac chʌncol ti xʌmbal majlel Jesús ya' ti ti' colem joyol bʌ ja' Galilea bʌ i c'aba' ti yilʌ Simón yic'ot i yijts'in Andrés. Chʌncol i chocoyob ochel i chimol chʌy ya' ti colem ja' como ajchuc chʌyob.\n17 Jesús ti' subeyob: La', tsʌcleñon majlel. Che' bajche' ti la' sajcʌ chʌy mi quej cʌq'ueñetla la' sajcan quixtyañujob cha'an mi quej i ch'ujbiñob c t'an. Che' ti yʌlʌ Jesús.\n18 Ti' wa' cʌyʌyob i chimol chʌy Simón yic'ot Andrés. Ti' tsʌcleyob majlel Jesús.\n19 Tsa' tyo i ts'itya' cha'le xʌmbal majlel. Ti queji i yilan Jacobo i yalobil Zebedeo yic'ot yijts'in Juan bʌ i c'aba'. Chʌncol i lʌwob i chimol chʌy ya' ti mal barco.\n20 Che' jini, ti' pʌyʌyob. Ti' cʌyʌyob i tyat Zebedeo bʌ i c'aba' yic'ot i barco yic'ot i yaj toñelob. Ti' tsʌcleyob majlel Jesús.\n21 Ti majliyob ti lum Capernaum bʌ i c'aba'. Ti i q'uinilel c'aj oj Jesús ti' cha'le cʌntisa ti i templo israelob.\n22 Tyoj bʌc'ñʌjel ti yilʌyob quixtyañujob bajche' ti' cha'le cʌntisʌ Jesús como tsiquil añʌch i p'ʌtyʌlel i t'an. Mach chʌ'ic muc' ti cʌntisʌ bajche' ajcʌntisajob cha'an i mandar israelob.\n23 Ya'an juntiquil winic ti' templo israelob tyʌc'lʌbil bʌ ti xiba. Ti oñel ti yʌlʌ:\n24 ¿Chucoch ma' tyʌlel wʌ' ba'añon lojon, Jesús ch'oyolet bʌ ti Nazaret? ¿Tsa' ba tyʌliyet a jisañon lojon? Much j cʌñet majchetqui. Cujil isujm jatyet jini ch'ujulet bʌ i cha'an Dios. Che' ti yʌlʌ jini xiba.\n25 Jesús ti' tiq'ui jini xiba. Ti yʌlʌ: Lajmen ti t'an. Loq'uenix wʌ' ti ili winic, che'en.\n26 Jini xiba ti yʌc'ʌ ti jits'cuyel jini winic. Ti' cha'le c'am bʌ oñel. Che' jini ti loq'ui xiba ti' pusic'al.\n27 Tyoj bʌc'ñʌjelob ti yilʌ quixtyañujob. Ti queji i c'ajtibeñob i bʌ: ¿Chuquiyes ti t'an iliyi? ¿Chuqui ti tsiji' bʌ cʌntisa? che'ob. An I p'ʌtyʌlei i t'an jini winic, como jinic tyo mi' xiq'ue' xibajob. Mux i jac'ben i t'an je'el, che'ob.\n28 Ti wa' pujqui i t'ʌñʌlel i cʌntisʌ Jesús ti' pettyʌlel Galilea.\nJesús ti' lajmisʌ i nij'aña' Pedro\n29 Che' ti loq'ui Jesús ti' templo israelob ti majli ti yotyot Simón yic'ot Andrés tyʌp'ʌl yic'ot Jacobo yic'ot Juan.\n30 Ya'an i nij'aña' Simón. Wen muc' ti c'ajc. Tyots'ol ti wʌyib. Ti' wa' subeyob Jesús cha'an c'am.\n31 Che' jini, Jesús ti majli i chucben i c'ʌb cha'an i tyejche'. Tsa'ix wa' lajmi ti c'ajc. Ti queji i we'sañob.\nCabʌl ti' cha'le lajmisa Jesús\n32 Che' ti p'ʌjqui q'uin, ac'bʌlelix quejel ti queji i pʌyob majlel ya' ba'an Jesús pejtyel c'amo' tyac bʌ yic'ot tyʌc'lʌbilo' bʌ ti xiba.\n33 Pejtyel quixtyañu ti' much'quiyob i bʌ ya' ti ti' otyot.\n34 Ti' lajmisʌ cabʌl c'amo' bʌ an leco tyac bʌ i c'am'an. Ti' choco loq'uel cabʌl xibajob. Pero mach'an ti yʌc'ʌyob ti t'an como tsa'ix i cʌñʌyob majchqui Jesús.\nTi' cha'le subt'an Jesús ya' ti Galilea\n35 Che' jal tyo mach sʌc'a ti tyejchi Jesús. Ti bajñel loq'ui majlel ti lum cha'an mi' cha'len oración.\n36 Simón yic'ot i pi'ʌlob ti majli i sʌclañob.\n37 Ya' ti' tyajayob. Ti' subeyob: Pejtyel mi' pijtyañetyob, che'ob.\n38 Pero Jesús ti' subeyob: Conla ti yambʌ lum, ya' ti lʌc'ʌl tyac cha'an mic cha'len subt'an je'el. Jin cha'an ti tyʌliyon, che' ti yʌlʌ Jesús.\n39 Ti ñumi ti subt'an ti' templo tyac israelob ya' ti' pettyʌlel Galilea. Ti' choco loq'uel cabʌl xibajob.\nJesús ti' lajmisʌ juntiquil am bʌ chʌ bʌ yes pasem ti' pʌchʌlel mu' bʌ i pʌc'misʌben majlel i bʌc'tyal\n40 Ti' lʌc'ʌ Jesús juntiquil am bʌ chʌ bʌ yes pasem ti' pʌchʌlel mu' bʌ i pʌc'misʌben majlel i bʌc'tyal. Ti ñocle ti yebal yoc Jesús cha'an mi' c'ajtiben. Ti' sube: Mi a wom ch'ujbiyʌch a lajmisañon, che' ti subenti Jesús.\n41 Jesús ti' p'untyʌ cha'an yom i cotyan. Ti' tyʌlʌ. Ti yʌlʌ: Comʌch. La lajmiquet, che' yʌlol jini winic.\n42 Saj ora ti lajmi. Wenix ti cʌyle.\n43 Jesús ti' sube cha'an majlic jini winic.\n44 Ti' wen sube: Q'uele ma' majch ma' saj suben. Cucu, pʌs'en a bʌ cura. Ya'i ma' wʌq'uen i majtyan Dios che' bajche' ti yʌlʌ Moisés ti mandar cha'an mi yilañob tsʌ'ʌch lajmiyet. Che' jini, mi' tsictiyel ti wutyob cha'an tsa'ix lajmiyet, che' ti yʌlʌ Jesús.\n45 Pero jini winic ti majli. Ti queji i yʌle' ñumel tsa' bʌ ujti. Jin cha'an ma'ix ti mejli ti ochel Jesús ya' ti lum tyac che' mi' q'uelob. Ti ajni ya' ba' mach'an quixtyañu. Ti tyʌliyob ba'an Jesús tyʌlemo' bʌ ti pejtyel yambʌ lum tyac.


¿Bajcheʼ yilal miʼ melob i tempa bʌ jiñi i testigojob Jehová?\nJini ñaxam bʌ xñoptʼañob cheʼ bʌ tsiʼ meleyob i tempa bʌ miʼ chaʼleñob cʼay, miʼ melob oración, miʼ pejcañob jini tsʼijbujel yicʼot miʼ chajpañob yaʼ bʌ an ti tsʼijbujel (1 Corintios 14:26). Mi tsaʼ tiliyet tic tempa bʌ lojon mi caj a qʼuel chaʼan lʌcʼʌl lajalʌch mic mel lojon jaʼel.\nLoqʼuen ti Biblia yicʼot mach wocolic muʼ bʌ i mejlel. Ti sábado o ti domingo, yaʼ ti congregación miʼ ñusʌntel jumpʼejl discurso loqʼuem bʌ ti Biblia muʼ bʌ i jalʼan 30 minuto mic pʌsbentel lojon chaʼan ti jini tsʼijbujel miʼ pʌs chuqui i sujmlel tac woli bʌ ti ujtel ili ora. Mi lac subentel chaʼan mi lac sajcan ti lac Biblia woli bʌ ti pejcʌntel. Cheʼ miʼ yujtel jini discurso, miʼ ñusʌntel jini Cʌntesʌntel loqʼuem bʌ ti La Atalaya, muʼ bʌ i jalʼan jumpʼejl ora, jini yaʼ bʌ tempʌbilob miʼ mejlel i jacʼob jini cʼajtiya tac muʼ bʌ caj i mejlel loqʼuem bʌ ti La Atalaya. Cheʼ mi lac mel bajcheʼ jini, jini ticʼojel tac loqʼuem bʌ ti Biblia mi caj i coltañonla ti laj cuxtʌlel. Tiʼ pejtelel pañimil an ñumen ti 110,000 congregación tac, luʼ cheʼʌch woli yujtel jini cʌntesa yaʼ ti tempa bʌ tac.\nMiʼ ñumen coltañon lojon bajcheʼ yom mic chaʼlen lojon cʌntesa. Ti jujumpʼejl semana mic tempan lojon c bʌ chaʼan miʼ mejlel jini chajpʌbil bʌ, miʼ mejlel ti uxpʼejl parte. Jini ñaxam bʌ 30 minuto jiñʌch baʼ miʼ ñusʌntel jini Cʌntesʌntel chaʼan i Tʼan Dios ti Congregación, miʼ mejlel cʼajtiya tac yicʼot mi yʌqʼuentel i jacʼbal, chaʼan miʼ ñumen chʼʌmbentel isujm mandar tac yicʼot profecía tac loqʼuem bʌ ti Biblia. Ti jini yambʌ 30 minuto miʼ ñusʌntel jini Escuela chaʼan bʌ i Yeʼtel Dios, miʼ pejcʌntel jini Biblia chajpʌbil bʌ chaʼan jini semana, cheʼ jaʼel yaʼ bʌ tempʌbilob mi yʌlob chuqui tsiʼ ñopoyob cheʼ bʌ tsiʼ wʌn chajpayob. Jini tsaʼix bʌ i tsʼijbuyob i bʌ ti escuela chaʼan bʌ i Yeʼtel Dios miʼ ñusañob jumpʼejl alʌ discurso. Jini am bʌ tiʼ wenta jini Escuela chaʼan bʌ i Yeʼtel Dios mi yʌcʼ ticʼojel, muʼ bʌ i coltan chaʼan miʼ ñumen cʌn bajcheʼ miʼ pejcan jun yicʼot bajcheʼ miʼ chaʼlen cʌntesa jini tsaʼ bʌ i ñusa i discurso (1 Timoteo 4:13). Ti wiʼil miʼ mejlel jini Tempa bʌ baʼ mi laj cʌntesʌntel chaʼan subtʼan, muʼ bʌ i jalʼan 30 minuto baʼ miʼ ñusʌntel jumpʼejl discurso, demostración, entrevista yicʼot mic ñop lojon bajcheʼ miʼ mejlel j cʌntesan lojon yañoʼ bʌ chaʼan jini Biblia.\nCheʼ maʼ majlel yaʼ tic tempa bʌ lojon mi caj a mulan bajcheʼ yilal mi yujtel jini cʌntesa (Isaías 54:13).\n¿Chuqui mi caj a cʌn cheʼ maʼ majlel yaʼ ti tempa bʌ i chaʼan i testigojob Jioba?\n¿Baqui bʌ c tempa bʌ lojon maʼ ñaxan mulan majlel ili semana?\nChajpan jini temaj muʼ bʌ caj i qʼuejlel jini semana yaʼ ti tempa bʌ. Qʼuele bajcheʼ jini cʌntesʌntel loqʼuem bʌ ti Biblia mi caj i coltañet ti jujumpʼejl qʼuin ti a cuxtʌlel.\n¿Bajcheʼ yilal miʼ melob i tempa b? jiñi i testigojob Jehová?


JINI WEN BΛ T'AN HECHOS 4\nPedro yic'ot Juan ti' tyojlel año' bʌ i ye'tyel\n1 Chʌncol tyo i pejcañob quixtyañujob Pedro yic'ot Juan che' ñac ti tyʌliyob curajob i cha'an bʌ israelob yic'ot i yumob policía i cha'an bʌ templo ya' ti Jerusalén yic'ot jumujch' winicob saduceojo'* bʌ i c'aba'.\n2 Ti' mich'q'ueleyob Pedro yic'ot Juan como chʌncox i cʌntisañob quixtyañujob. Chʌncox i subeñob cha'an Jesús ti tyejchi loq'uel ba'an sajtyemo' bʌ. Chʌncol i yʌlob cha'an tsiquilʌch, che' jini, mi quej i tyejchelob yaño' bʌ ba'an sajtyemo' bʌ je'el.\n3 Ti' chucuyob. Ti yotsʌyob ti cʌchol jintyo ti yijc'ʌlel. Mach ch'ujbi i wa' yʌc'ob ti melojel como iq'uix quejel.\n4 Pero cabʌl tsa' bʌ yubiyob i t'an jini yajcʌbilo' bʌ ajsubt'añob ñumel ti' ch'ujbiyob. Che' jini ti oc'ʌyob jintyo anix lʌc'ʌl jop'ej mil che' winicob jach ti tsijquiyob.\n5 Ti yijc'ʌlel ti' much'quiyob i bʌ ya' ti Jerusalén jini israelob año' bʌ ñuc bʌ ye'tyel, yic'ot xñoxo' bʌ año' bʌ ye'tyel yic'ot ajcʌntisajob cha'an i mandar Moisés.\n6 Ya'an je'el ñoj ñuc bʌ cura Anás bʌ i c'aba' yic'ot Caifás je'el, yic'ot Juan, Alejandro yic'ot pejtyelel i pi'ʌlob jini ñoj ñuc bʌ cura.\n7 Jiñob ti' xiq'uiyob i pʌy tyʌlel Juan yic'ot Pedro ya' ba'añob. Ti' c'ajtibeyob: ¿Majchiqui ti yʌq'uetla ti la' wenta cha'an mi la' cha'len che' bajche' chʌncol la' niq'ui cha'len? ¿Baqui ti la' tyaja i p'ʌtyʌlel lajmisaya? Che' ti' c'ajtibeyob.\n8 Jini Ch'ujul bʌ i Ch'ujlel Dios am bʌ ti' pusic'al Pedro ti yʌq'ue i jaq'ue'. Ti yʌlʌ: Jatyetla, yumʌlet bʌ la, jatyetla, xñoxet bʌ la am bʌ la' we'tyel wʌ' ti lac lumal.\n9 Chʌncol la' c'ajtibeñon lojon bajche' ti ujti, bajche' ti lajmisʌnti ili mach bʌ mejl i nijcan i yoc.\n10 Mux c subeñetla che' jini, cha'an mi' lu' ña'tyan pejtyel israelob. Ili winiqui wʌ' ba'an wʌ'i ti lajmisʌnti cha'an ti caj ti lojon j c'ʌñʌ i p'ʌtyʌlel Jesucristo ch'oyol bʌ ti Nazaret. Jiñʌch jini tsa' bʌ la' tsʌnsʌ ti cruz, tsa' bʌ i tyeche loq'uel Dios ba'an sajtyemo' bʌ.\n11 Jiñʌch jini Jesús tsa' bʌ i tyaja ti t'an ts'ijbubil bʌ i t'an Dios ba' mi yʌle': Jiñʌch jini wen bʌ tyun yubil tsa' bʌ la' wa'choco xmel tyun bʌ otyotyetla. Pero jini tyun ti ochi bajche' oy ti xujc' otyot.\n12 Mach'an yambʌ ba' ch'ujbi lac tyaj laj cotyʌntyel. Dios ma' ti yʌc'onla yambʌ ti pejtyelel mulawil ba' mi lac tyaje' laj cotyʌntyel. Cojach ti Jesús. Che' ti yʌlʌ.\n13 Jini am bʌ ye'tyel ti yilʌyob wen ch'ejl ti' cha'leyob t'an Pedro yic'ot Juan. Tyoj bʌc'ñʌjel ti yubiyob como yujilob isujm mach'an ti cabʌl ochiyob ti q'uel jun mi añobic ye'tyel. Ti' ña'tyʌyob che' i pi'ʌlobʌch ti xʌmbal Jesús che' ñac wʌ' tyo an ti mulawil Jesús.\n14 Mach'an chʌ bʌ ch'ujbi i yʌlob ti' contra Pedro yic'ot Juan como ya' wa'al yic'otyob jini tsa' bʌ c'oq'uisʌnti.\n15 Ti' xiq'uiyob loq'uel ba'añob. Ti queji i bajñel pejcañob i bʌ jini año' bʌ ye'tyel.\n16 Ti yʌlʌyob: ¿Chuquiyes mi quejel lac tyumben ili winicob? Tisquilʌch tsa'ix i pʌsʌyob ñuc bʌ i p'ʌtyʌlel. Lu' yujilob isujm ili wʌ' bʌ chumulob ti Jerusalén. Mach ch'ujbi la cʌl mi lot.\n17 Pero cha'an mach chʌc p'ojlic ili t'an ba'an quixtyañujob, la' lac wen tic'ob cha'an ma' mi' chʌc subeñob t'an cha'an jini Jesús. Che' ti yʌlʌyob año' bʌ i ye'tyel.\n18 Che' jini ti' cha' pʌyʌyob tyʌlel Pedro yic'ot Juan. Ti' wen tiq'uiyob cha'an ma'an mi' chʌc cha'len subt'an mi cʌntisa cha'an jini Jesús.\n19 Pero Pedro yic'ot Juan ti' jac'beyob: ¿Bajche'qui yom mi lojon c cha'len mi la' wʌl? ¿Yom ba mi lojon cac'ben i t'an Dios o mi lojon cac'beñet la' t'an jatyetla?\n20 Mach ch'ujbi lojon cʌy c sub jini tsa' bʌ lojon quilʌ, tsa' bʌ lojon cubi. Che' ti' jac'ʌyob Pedro yic'ot Juan.\n21 Jini ñuc bʌ curajob i cha'an israelob yic'ot xñoxob am bʌ ye'tyel ti' tiq'uiyob. Ti' coloyob. Ma'an chʌ bʌ ti tyumbeyob cha'an chʌncox i bʌc'ñañob quixtyañujob como jiñob chʌncox i q'uelob ti ñuc Pedro yic'ot Juan. Ti pejtyelel quixtyañu chʌncox i subob i ñuclel Dios cha'an jini tsa' bʌ ujti.\n22 Jini winic tsa' bʌ lajmisʌnti ñumenix ti cuarenta i jabilel.\nOchemo' bʌ ti' t'an Dios mi' c'ajtibeñob Dios i ch'ejlel\n23 Che' ñac ti cojliyob Pedro yic'ot Juan ti sujtiyob majlel ya' ba'an ochemo' bʌ ti' t'an Dios. Ti' subeyob pejtyel tsa' bʌ subentiyob ti ñuc bʌ curajob yic'ot jini yaño' bʌ año' bʌ ye'tyel.\n24 Che' ñac jini ochemo' bʌ ti' t'an Dios ti yubiyob pejtyel bajche' ti ujti, ti jump'ejlob jach i pusic'al ti' cha'leyob oración. Ti yʌlʌyob: C Yum, jatyet Dioset. Ti a mele chan yic'ot mulawil. Ti a mele colem ja' tyac yic'ot pejtyel yan tyac bʌ.\n25 C Yum, jatyet ti Ch'ujul bʌ a Ch'ujlel ti a cha'le t'an ti' ti' David jini ajtroñel a cha'an, jini lojon c yum ti ñoj oniyix. Ti yʌlʌ:\nLu' mich'ob pejtyel jini mach bʌ israelobic.\nChʌncol i chʌc lolon pensaliñob jini mach'ʌ ba'an i c'ʌjnibal.\n26 Jini yumʌlob ti mulawil yic'ot ñuco' bʌ ye'tyel ti' much'quiyob i bʌ\ncha'an mi' contrajiñob Dios yic'ot Cristo jini yajcʌbil bʌ i cha'an Dios.\nChe' ti' tyajayob ti t'an ti oración ts'ijbubil bʌ i t'an Dios bajche' ti yʌlʌ David ti ñoj oniyix.\n27 Ti oración ti bej alʌyob: Ñoj melelʌch wʌ' ti ili bʌ lum ti' much'quiyob i bʌ Herodes yic'ot Poncio Pilato yic'ot israelo' bʌ yic'ot jini mach bʌ israelob. Ti' lu' much'quiyob i bʌ ti' contra Jesús jini ch'ujul bʌ a walobil, jiñʌch jini tsa' bʌ a yajcʌ cha'an lojon cajcotyayaj.\n28 Che' jini chʌ'ʌch ti lu' ts'ʌctiyi pejtyel tsa' bʌ a wʌ alʌ mi quej i wersa ujtyel.\n29 Wale, C Yum, q'uele bajche' chʌncox i jop' i bʌc'tisañon lojon. Pero ajtroñelon lojon a cha'an, c Yum. Cotyañon lojon cha'an wen ch'ejl mi lojon c sub a wen t'an.\n30 Pʌsʌ a p'ʌtyʌlel cha'an lajmicob xc'am'añob. Pʌsʌ ñuc tyac bʌ a p'ʌtyʌlel cha'an ti' p'ʌtyʌlel Jesús jini ch'ujul bʌ a walobil. Chʌ'ʌch ti' cha'leyob oración jini ochemo' bʌ ti' t'an Dios.\n31 Che' ñac ti ujtiyob ti oración ti' nijcʌ Dios jini otyot ba' much'quibilob. Ti bujt'iyob i pusic'al jujuntiquil ti Ch'ujul bʌ i Ch'ujlel Dios. Ch'ejl ti' bej subuyob i t'an Dios. Ma' sajlicob i bʌq'uen.\nJunlajal añob chʌ bʌ an tyac i cha'an\n32 Jump'ej jach i pusic'al, jump'ej jach i pensal pejtyel jini ochemo' bʌ ti' t'an Dios. Ma'an majch ti yʌlʌ mi i bajñel i cha'an chʌ bʌ an i cha'an. Tyem i cha'añobʌch ti pejtyelelob.\n33 Dios ti bej yʌq'ueyob cabʌl i p'ʌtyʌlel ti subt'an jini yajcʌbilo' bʌ ajsubt'añob ñumel. Ti' chʌc subuyob cha'an ti tyejchi loq'uel Jesús ba'an sajtyemo' bʌ. Ti pejtyelel tsa' bʌ i ch'ujbiyob ti' pusic'al i t'an Dios ti aq'uentiyob i yutslel i pusic'al Dios.\n34-35 Ma'an majch mach'ʌ ba'an chʌ bʌ an i cha'an, como jini am bʌ i lum, am bʌ yotyot ti' choñoyob. Ti' ch'ʌmʌ tyʌlel i tyojol. Ti yʌq'ue yajcʌbilo' bʌ ajsubt'añob ñumel. Ti' t'oxbeyob cha'an jasʌl chʌ bʌ an i cha'an jini ochemo' bʌ ti' t'an Dios.\n36 Ya'an yic'otyob juntiquil winic ch'oyol bʌ ti jump'ej saj lum joyol bʌ ti ja' Chipre bʌ i c'aba'. José i c'aba' jini winic. I jiñʌjlel Levita jini José. Jini yajcʌbilo' bʌ ajsubt'añob ñumel mi' pejcan José ti Bernabé. I sujmlel i c'aba' ti lac t'an mi yʌl jini mu' bʌ i cha' tijicnisʌbeñonla lac pusic'al.\n37 Jini José ti' choño i lum. Ti' ch'ʌmbeyob tyʌlel i tyojol. Ti yʌq'ue ti' wenta yajcʌbilo' bʌ ajsubt'añob ñumel.


HECHOS 25 CTUNT - Che' jini Festo ti c'oti ya' ti - Bible Search\nPablo ya' ba'an Festo\n1Che' jini Festo ti c'oti ya' ti Cesarea cha'an mi yochel ti ye'tyel ti ñuc bʌ yumʌl. Che' ñac ti ñumi uxp'ej q'uin ya' ti majli ti Jerusalén.\n2Jini ñuc bʌ curajob yic'ot jini ñuc bʌ ye'tyel israelob ti' lolon wersa subuyob an i mul Pablo.\n3Jiñob ti' lajayob i t'an cha'an mi' mujcuñob i bʌ ti bij cha'an mi' tsʌnsañob Pablo. Jin cha'an ti' wersa c'ajtibe Festo: A wocolic choco tyʌlel wʌ' ti Jerusalén Pablo. Che' ti yʌlʌyob.\n4Pero Festo ti' jac'ʌ cha'an ya' tyo cʌchʌl ti Cesarea Pablo yic'ot je'el jini Festo ti' pensali i cha' sujtyel ti seb.\n5Festo ti' subeyob: Jini año' bʌ ye'tyel ya' ba' añetla yom majlicob ti Cesarea quic'ot. Mi an chʌ bʌ ti' niq'ui cha'le mach bʌ wen, ch'ujbi i sub i mul ya'i.\n6Jini Festo tsa' jach jale ya' ti Jerusalén che' bajche' ocho o diez q'uin. Che' jini ti cha' sujti majlel ti Cesarea. Che' ñac ti c'oti ti yijc'ʌlel ti' xiq'ui ti pʌyol Pablo. Ya' buchul Festo ti colem buchlibʌl ba' mi yʌc' melojel.\n7Che' ñac ti ochi Pablo, jini israelob che' c'otyel muc'ob jini ch'oyolo' bʌ ti Jerusalén ti' lʌc'ʌyob Pablo. Cabʌl ñoj tsʌts bʌ i mul ti' lolon subu. Pero ma'an bajche' ch'ujbi i saj pʌs i sujmlel.\n8Che' jini Pablo ti queji i sub i bʌ. Ti yʌlʌ: Ma'an chʌ bʌ tic saj niq'ui cha'le ti' contra i mandar tyac israelob mi ti contrajic templo mi ti contrajic ñuc bʌ yumʌl ti Roma, che'en.\n9Jini Festo, cha'an jach yom q'uejlic ti wen ti israelob, ti' c'ajtibe Pablo. ¿A wom ba majlel ti Jerusalén cha'an ya' mic melet bajche' chʌncol i jop'beñet a mul? Che' ti yʌlʌ Festo.\n10Pero Pablo ti' jac'ʌ: Wʌ' añon ba' mi yujtyel melojel am bʌ ti' wenta ñoj ñuc bʌ ye'tyel ti Roma. Jiñʌch ba' yom mic mel c bʌ. Como a wujil isujm mach'an sajlic c mul ti' tyojlel israelob.\n11Mi tʌ'ic cha'le ñuc bʌ mulil ma' mi quej cʌl mach yom la' tsʌnsañon como i tyʌlel mi tsʌnsʌntyel cha'an i xot'e'. Pero mi mach melel bajche' mi' lolon jop'beñoñob c mul ma'an majch an ti' wenta i yʌc'on ti' c'ʌb israelob. Jin jach mij c'ajtiben jini ñoj ñuc bʌ yumʌl ya' ti Roma cha'an mi' melon. Che' ti yʌlʌ Pablo.\n12Che' jini Festo ti' poj pejcʌ i pi'ʌl ti toñel. Che' ti ujti i pejcañob i bʌ ti' sube Pablo: Cha'an ti a c'ajti i melet jini ñoj ñuc bʌ yumʌl ya' ti Roma ya' mi quej c choquet majlel. Che' ti' sube Pablo jini Festo.\nPablo ti' tyojlel rey Agripa\n13Che' ti ñumi cha'p'ej uxp'ej q'uin jini rey Agripa bʌ i c'aba' yic'ot Berenice ti majliyob ya' ti Cesarea cha'an mi' jula'an Festo como max tyo jaliji ti ochi ti ye'tyel.\n14Ya' ti poj jaleyob cha'p'ej uxp'ej q'uin. Jin cha'an Festo ti' subeyob cha'an Pablo. Ti yʌlʌ: Wʌ'an juntiquil winic tsa' bʌ i cʌyʌ ti cʌchol Félix che' ñac ti loq'ui ti ye'tyel.\n15Che' ñac ya' añon ti Jerusalén jini ñuc bʌ curajob yic'ot jini año' bʌ ye'tyel ba'an israelob ti' subon cha'an Pablo. Ti' c'ajtibeyob cha'an mi cʌc' ti tsʌnsʌntyel.\n16Joñon tic subeyob cha'an i tyʌlel jini romanojob ma'an mi yʌc'ob ti tsʌntsʌntyel cha'an mi' xot' i mul jintyo mi lajal c'otyel yic'ot jini mu' bʌ i jop'ben i mul. Yic'ot je'el jintyo mi yʌq'uen i ñaxan bajñel sub i bʌ cha'an jini tsa' bʌ i yʌlʌyob ti' contra.\n17Jin cha'an che' ñac ti juliyob wʌ'i ma'an ti yʌq'ueyob lolon jalejel pero ti yijc'ʌlel ti buchleyon tic buchlib ba' mi cʌc' melojel. Tic xiq'ui ti pʌyol tyʌlel Pablo.\n18Pero jini tsa' bʌ tyʌliyob cha'an mi' subob i mul Pablo mach'an ti' subu ñuc tyac bʌ i mul bajche' tic lolon c pensali.\n19Jini jach ti caj bajche' mi' ch'ujbiñob ti queji i contrajiñob. Yic'ot je'el ti' cha'leyob t'an cha'an juntiquil Jesús bʌ i c'aba'. Jini ti sajti pero Pablo mi yʌl cha'an cha' cuxulix.\n20Pero joñon ma'an tic wen ña'tyʌ bajche' yom mic cha'len melojel che' bajche' jini. Jin cha'an tic c'ajtibe Pablo mi yom majlel ya' ti Jerusalén cha'an ya' mi' mel i bʌ cha'an i mul tsa' bʌ i jop'beyob.\n21Pero Pablo ti' c'ajtibe cha'an ya' mi cʌytyʌl jintyo mi' mel i bʌ ba'an ñoj ñuc bʌ yumʌl ya' ti Roma, Augusto bʌ i c'aba'. Jin cha'an tic xiq'ui cʌytyʌl ti cʌchol jintyo ya' bʌ ch'ujbi c choc majlel ya' ba'an ñoj ñuc bʌ yumʌl ti Roma. Che' ti yʌlʌ Festo.\n22Che' jini Agripa ti' sube Festo: Joñon je'el com cubin i t'an Pablo, che'en. Festo ti' jac'ʌ: Ijc'ʌl mi quej a wubin, che' ti yʌlʌ Festo.\n23Ti yijc'ʌlel che' ñac ti c'oti Agripa yic'ot Berenice ti ochiyob ya' ti colem mal. Wen ch'ʌlʌlob ti pejtyelelob. Ti pejtyelelob ti' q'ueleyob ti ñuc jini rey yic'ot Berenice. Ya' ti ochiyob yic'ot ñuc bʌ soldadojob yic'ot winicob mu' bʌ i q'uelob ti ñuc ya' ti lum. Che' jini Festo ti' xiq'ui ti pʌyol Pablo.\n24Che' jini Festo ti yʌlʌ: Rey Agripa yic'ot ti la' pejtyelel wʌ' bʌ much'quibiletla quic'otyet lojon. Q'uele ili winiqui. I yonlel israelob ya' ti Jerusalén yic'ot wʌ' ti Cesarea tsa'ix i wen jop'beyob i mul ba'añon. Mach'an mi yʌctyan i subeñoñob cha'an yom tsʌnsʌntic.\n25Pero mi cʌl c bajñel, ma'an chʌ bʌ ti' cha'le. Mach c'ʌñʌl tsʌnsʌntic. Pero Pablo ti' bajñel c'ajtibe cha'an mi' mel i bʌ ba'an ñoj ñuc bʌ i ye'tyel Augusto bʌ i c'aba'. Jin cha'an tic ña'tyʌ c choc majlel ya'i.\n26Pero mach'an chʌ bʌ mic ts'ijbuben ti jun jini ñoj ñuc bʌ ye'tyel cha'an i mul Pablo. Jin cha'an tic pʌyʌ tyʌlel wʌ' ba' añetla ti la' pejtyelel pero más i c'ʌjnibal ma' q'uele' jatyet rey Agripa cha'an ma' wen c'ajtiben chʌ bʌ i mul cha'an mic wen ña'tyan bajche' yom c ts'ijbun ti jun.\n27Mi cʌl ma'ix chʌ bʌ och mic choc majlel xcʌchol ya' ba'an ñoj ñuc bʌ ye'tyel mi mach ch'ujbi c wen suben ti jun chʌ bʌ i mul mi' subob. Che' ti yʌlʌ Festo.


I T’an Dios MATEO 28\n1 Che' bʌ tsa' ñumi jini q'uin che' mi' c'ajob i yo, che' yomix sʌc'an jini ñaxan bʌ q'uin ti semana, tsa' majli María ch'oyol bʌ ti Magdala yic'ot jini yambʌ María cha'an mi' q'uelob i yotlel ch'ujlelʌl. 2 Awilan, tsʌts tsa' ñumi i yujquel lum, come i yángel lac Yum tsa' jubi tilel ti panchan. Tsi' selc'u loq'uel jini xajlel jini ángel. Ya' tsa' buchle ti' pam xajlel. 3 Che'ʌch yilal bajche' i c'ʌc'al chajc. C'ax sʌsʌc i pislel che' bajche' i ña'al tsʌñal. 4 Jini xcʌntayajob tsiltsilña tsi' bʌc'ñayob ángel. Lajalob tsa' majli bajche' chʌmeño' bʌ. 5 Jini ángel tsi' sube x'ixicob: Mach mi la' cha'len bʌq'uen. Cujil woli la' sajcan Jesús tsa' bʌ ch'ijle ti cruz. 6 Mach wʌ'ix an. Come tsa'ix ch'ojyi che' bajche' tsi' yʌlʌ. La'la. Q'uelela i yajñib ba' tsa' ñolchoconti lac Yum. 7 Cucula ti ora. Subenla xcʌnt'añob i cha'an: “Tsa'ix ch'ojyi Jesús ba'an chʌmeño' bʌ. Awilan, woli' majlel i pijtañetla ti Galilea. Ya' mi caj la' q'uel”. Awilan, tsa'ix c subeyetla, che'en. 8 Tsa' loq'uiyob ba'an i yotlel ch'ujlelʌl jini x'ixicob. Woliyob ti bʌq'uen. Wen tijicñayob i pusic'al. Ti ajñel tsa' majli i subeñob xcʌnt'añob i cha'an Jesús.\n9 Awilan, Jesús tsi' tajayob. Tsi' yʌlʌ: Cotañet, che'en. Tsa' tili i chucbeñob i yoc Jesús. Tsi' ch'ujutesayob. 10 Jesús tsi' subeyob: Mach mi la' cha'len bʌq'uen. Cucula. Subenla quermanojob cha'an mi' majlelob ti Galilea. Ya' mi caj i q'ueloñob, che'en. 11 Che' woliyob ti majlel, cha'tiquil uxtiquil xcʌntayajob tsa' c'otiyob ti tejclum. Tsi' subeyob ñuc bʌ motomajob pejtelel chuqui tsa' ujti. 12 Che' bʌ tsi' tempayob i bʌ yic'ot xñoxob año' bʌ i ye'tel, tsi' temeyob i t'an. Tsi' yʌq'ueyob soldadojob cabʌl taq'uin. 13 Tsi' yʌlʌyob: Subeñob winicob x'ixicob: “Tsa' tili xcʌnt'añob i cha'an ti ac'ʌlel. Tsi' xujch'iyob loq'uel i bʌc'tal che' wʌyʌlon lojon”. Che' yom mi la' subeñob, che'ob. 14 Mi tsi' yubi jini gobernador, mi caj c wen pejcan lojon cha'an ma'anic mi la' taj la' mul, che'ob. 15 Tsi' ch'ʌmʌyob jini taq'uin jini soldadojob. Tsi' cha'leyob che' bajche' tsa' subentiyob. Tsa' pujqui jini t'an ba'an judíojob c'ʌlʌl wʌle.\nJesús tsi' subeyob majlel xcʌnt'añob ti subt'an\n16 Jini junlujuntiquil xcʌnt'añob tsa' majliyob ti Galilea ti wits che' bajche' tsi' subeyob Jesús. 17 Che' bʌ tsi' q'ueleyob Jesús, tsi' ch'ujutesayob. Yaño' bʌ tile bixelob jax i pusic'al. 18 Jesús tsa' tili. Tsi' subeyob: Aq'uebilon c p'ʌtʌlel cha'an mic mel pejtelel chuqui com ti panchan yic'ot ti pañimil. 19 Cucula che' jini. Sutq'uiñob ti xcʌnt'añob winicob x'ixicob ti pejtelel pañimil. Aq'uenla ch'ʌmja' ti' c'aba' lac Tat, ti' c'aba' i Yalobil, ti' c'aba' Ch'ujul bʌ Espíritu. 20 Cʌntesanla cha'an mi' laj ch'ujbiñob pejtelel chuqui tac tsac subeyetla. Awilan, añon quic'otetla ti pejtelel ora c'ʌlʌl ti' jilibal pañimil. Che' tsi' yʌlʌ Jesús.


¿Bajcheʼ miʼ mejlel a lʌcʼtesan a bʌ ti Dios? | Wen Tʼan tac\n1. ¿Muʼ ba i ñichʼtan Dios tiʼ pejtelel jini oración tac?\nDios miʼ suben tiʼ pejtelel jini winicob xʼixicob ti pañimil, chaʼan miʼ lʌcʼtesañob i bʌ ti oración tiʼ tojlel (Salmo 65:2). Pero maʼanic miʼ laj ñichʼtan jini oración, mi jinic to miʼ laj chʼʌm. Cheʼ bajcheʼ jini winic muʼ bʌ i ticʼlan i yijñam, maʼanic miʼ ñumel yoración baqui an Dios (1 Pedro 3:7). Cheʼ jaʼel, cheʼ bʌ jini israelob tsiʼ chʌn meleyob mach bʌ wenic, Dios maʼanic tsiʼ ñichʼtʌbeyob i yoración. Mach yom miʼ ñajʌyel lac chaʼan jini oración, come wen ñuc i cʼʌjñibal. Jini muʼ bʌ i mel tsʌts bʌ mulil, pero miʼ cʌy i mel, Dios mucʼʌch i ñichʼtʌben i yoración. Pejcan Isaías 1:15; 55:7.\n2. ¿Bajcheʼ yom mi lac chaʼlen oración?\nJini oración jiñʌch junchajp bajcheʼ mi lac chaʼlen chʼujutesaya, jin chaʼan cojach yom mi lac mel oración tiʼ tojlel jini tsaʼ bʌ i Meleyonla, Jioba (Mateo 4:10; 6:9). Yicʼot jaʼel, come xmulilonla, yom mi lac mel oración tiʼ cʼabaʼ Jesús, come jiñʌch tsaʼ bʌ chʌmi tiʼ caj lac mul (Juan 14:6). Jioba mach yomic chaʼan jin jach mi lac chʌn al oración tsʼijbubil bʌ yicʼot ñopol jach bʌ lac chaʼan ti lac jol. Miʼ mulan cheʼ mi lac mel oración, loqʼuem bʌ ti lac pusicʼal. Pejcan Mateo 6:7 yicʼot Filipenses 4:6, 7.\nJini tsaʼ bʌ i Meleyonla, miʼ ñichʼtan jini oración woli jax to bʌ lac ñaʼtan (1 Samuel 1:12, 13). Jioba miʼ subeñonla mi lac mel oración tiʼ pejtelel ora, cheʼ mi lac tejchel, cheʼ mi lac wʌyel, cheʼ mi laj cʼux lac waj yicʼot cheʼ añonla ti wocol. Pejcan Salmo 55:22 yicʼot Mateo 15:36.\n3. ¿Chucoch miʼ melob tempa bʌ jini xñoptʼañob?\nWocol chaʼan mi lac sujtel ti yamigo Dios, come chumulonla ti jumpʼejl pañimil baqui an winicob xʼixicob maʼanic bʌ miʼ ñopob Dios yicʼot miʼ tseʼtañob jini muʼ bʌ yʌl Dios chaʼan chuqui mi caj i mel ila ti Pañimil (2 Timoteo 3:1, 4; 2 Pedro 3:3, 13). Yom mi lac tempan lac bʌ yicʼot lac quermañojob chaʼan mi lac lajal coltan lac bʌ, joñonla com coltʌntel, cheʼob jaʼel. Pejcan Hebreos 10:24, 25.\nCheʼ mi lac tempan lac bʌ yicʼot muʼ bʌ i cʼuxbiñob Dios, mi caj i coltañonla chaʼan mi lac ñumen lʌcʼtesan lac bʌ ti Dios. Jini tempa bʌ muʼ bʌ i melob i testigojob Jioba, jiñʌch baqui miʼ mejlel i coltañonla jaʼel chaʼan mi lac lajin jini yañoʼ bʌ chaʼan bajcheʼ ñopolob i chaʼan Dios. Pejcan Romanos 1:11, 12.\n4. ¿Bajcheʼ miʼ mejlel lac lʌcʼtesan lac bʌ ti Dios?\nJatet miʼ mejlel a lʌcʼtesan a bʌ ti Dios, cheʼ maʼ chʌn ñaʼtan ñopol bʌ a chaʼan tiʼ tojlel. Ñaʼtan chuqui tsiʼ mele ti wajali, jini i ticʼojel tac yicʼot jini muʼ bʌ caj i mel ti talto bʌ qʼuin. Cheʼ maʼ mel oración yicʼot maʼ wen ñaʼtan ti a jol muʼ bʌ a pejcan ti Biblia, mi caj a ñaʼtan bajcheʼ cʼamel i cʼuxbiya yicʼot i ñaʼtʌbal Dios. Pejcan Josué 1:8 yicʼot Salmo 1:1-3.\nMi mucʼʌch a ñop Dios yicʼot maʼ ñop chuqui mi caj i mel ti tal to bʌ qʼuin, cheʼ jach bajcheʼ jini mi caj a mejlel a lʌcʼtesan a bʌ tiʼ tojlel. Yom cʼajal a chaʼan, jini ñopol bʌ a chaʼan ti Dios, lajalʌch bajcheʼ juntejc pʌcʼʌbʌl, yom maʼ wʌqʼuen jaʼ chaʼan maʼanic miʼ chʌmel, cheʼ jaʼel jini ñopol bʌ a chaʼan ti Dios, yom maʼ chʌn pʼʌtʼesan chaʼan maʼanic miʼ chʌmel. Mi caʼ mel jini, jiñʌch cheʼ maʼ chʌn pejcan jini tsaʼ bʌ i coltayet a cʌn Dios, yicʼot chaʼan mucʼʌch a ñop muʼ bʌ i yʌl. Pejcan Mateo 4:4 yicʼot Hebreos 11:1, 6.\n5. ¿Chuqui bʌ wenlel mi caj a taj cheʼ maʼ lʌcʼtesan a bʌ ti Dios?\nJioba i wentajʌch jini muʼ bʌ i cʼuxbin. Cheʼ jaʼel miʼ mejlel i coltañonla chaʼan maʼanic mi lac sʌt jini ñopol bʌ lac chaʼan tiʼ tojlel yicʼot jini lac pijtaya chaʼan bʌ chumtʌl ti pejtelel ora (Salmo 91:1, 2, 7-10). Cheʼ jaʼel, Dios miʼ subeñonla chuqui tac muʼ bʌ i mejlel yʌcʼonla ti cʼamʼan, maʼanic bʌ miʼ yʌqʼueñonla lac tijicñʌyel. Melelʌch, Jioba miʼ wen cʌntesañonla bajcheʼ yom tijicña mi lac chumtʌl. Pejcan Salmo 73:27, 28 yicʼot Santiago 4:4, 8.


(trg)="2"> Ili jun miʼ yʌjqʼuel chaʼan maʼ cʌn chuqui an ti Biblia , jiñʌch jumpʼejl eʼtel muʼ bʌ i mejlel tiʼ pejtelel pañimil i miʼ coltʌntel ti taqʼuin loqʼuem bʌ tiʼ pusicʼal wiñicob xʼixicob .\n(trg)="3"> Mach chombilic .\n(trg)="4"> Mi a wom a wʌcʼ taqʼuin loqʼuem bʌ ti a pusicʼal , ochen yaʼ ti www.jw.org / ctu\n(trg)="5"> Jiñi texto tac tsaʼ locʼsʌnti ti I tʼan Dios ti chʼol Tumbalá , tsaʼ bʌ mejli ti 1998 .\n(trg)="6"> Cheʼ bʌ maʼ qʼuel TNM , yom i yʌl chaʼan tsaʼ loqʼui ti Traducción del Nuevo Mundo de las Santas Escrituras ti inglés , tsaʼ bʌ mejli ti 2013 .\n(trg)="7"> Mi mach cheʼiqui , mi caj c subeñet lojon baqui tsaʼ locʼsʌnti .\n(trg)="8"> Jiñi revista LAC TSICTESɅBENTEL tsaʼ mejli chaʼan miʼ yʌcʼ ti ñuc Jehová , jiñi Yumʌl bʌ ti panchan yicʼot ti pañimil .\n(trg)="9"> Miʼ tijicñesʌben i pusicʼal jiñi quixtañujob cheʼ bʌ miʼ tsictesan chaʼan jiñi i Yumʌntel Dios , jumpʼejl yumʌl am bʌ ti panchan , mach jalix mi caj i jisan jiñi jontolil yicʼot mi caj i sujtesan ti jumpʼejl paraíso ili Pañimil .\n(trg)="10"> Cheʼ jaʼel , mi yʌl chaʼan yom an lac chʼujbiya ti Jesucristo , jiñi yumʌl waʼchocobil bʌ , tsaʼ bʌ i yʌcʼʌ i cuxtʌlel chaʼan mi lac taj laj cuxtʌlel mach bʌ yujilic jilel .\n(trg)="11"> Ili revista , maʼañic bʌ baqui ora an cʌybil ti melol cʼʌlʌl cheʼ ti 1879 , mach ochemic tiʼ chaʼan bʌ política i miʼ yʌcʼ ti cʌñol chaʼan jiñi Biblia jiñʌch ñumen ñuc bʌ i cʼʌjñibal .\n(trg)="2"> 3 Jumpʼejl ñuc bʌ majtañʌl\n(trg)="3"> 4 Jiñi ñuc bʌ i majtan Dios , ¿ chucoch wen ñuc miʼ qʼuejlel ?\n(trg)="4"> 6 ¿ Bajcheʼ yilal mi caj a qʼuel jiñi ñuc bʌ majtañʌl tsaʼ bʌ i yʌcʼʌ Dios ?\n(trg)="5"> 8 ¿ XICʼBIL BA CHAʼAN MAʼAÑIC MIʼ ÑUJPUÑEL JIÑI XCɅNTESAJOB TI ÑOPBALɅL ?\n(trg)="6"> 10 TSAʼ LOCʼSɅNTIYOB BAQUI CɅCHɅLOB : TI WAJALI YICʼOT ILI ORA\n(trg)="7"> 13 TIJICÑAYONLA CHEʼ MI LAC TʼOX LAC CHUBɅʼAN\n(trg)="8"> 16 ¿ CHUQUI MIʼ YɅL JIÑI BIBLIA ?\n(trg)="1"> ¿ Baqui bʌ jiñi lac majtan ñumen ñuc bʌ tsiʼ yʌqʼueyonla Dios ?\n(trg)="2"> Jiñi Biblia miʼ yʌl : « Tsiʼ wen cʼuxbi jini añoʼ bʌ ti pañimil Dios .\n(trg)="3"> Tsiʼ yʌcʼʌ cojach bʌ i Yalobil » ( Juan 3 : 16 ) .\n(trg)="4"> Ili revista miʼ tsictesan chaʼan ti laj caj cheʼ tsiʼ choco tilel ti chʌmel i Yalobil Dios wʌʼ ti Lum , i bajcheʼ miʼ mejlel lac pʌs chaʼan mi laj qʼuel ti ñuc jiñi majtañʌl .\n(trg)="1"> TEMAJ AM BɅ TIʼ TEJCHIBAL | ¿ MUʼ BA CAJ A CHʼɅM JIÑI ÑUC BɅ MAJTAÑɅL CHʼOYOL BɅ TI DIOS ?\n(trg)="2"> JIÑI sacapunta chucul bʌ i chaʼan Jordan lajal bʌ bajcheʼ alʌ barco mach wen añic i cʼʌjñibal yilal .\n(trg)="3"> Pero jumpʼejlʌch i majtan wen utsʼatax bʌ .\n(trg)="4"> Miʼ yʌl : « Tsiʼ majta aqʼueyon Russell cheʼ bʌ chʼitoñon to , jiñʌch juntiquil wen i cʌñʌ bʌ c familia » .\n(trg)="5"> Cheʼ bʌ tsaʼ chʌmi ( sajti ) Russell , Jordan tsaʼ cʼoti i ñaʼtan chucoch wen ñuc tsaʼ qʼuejli tiʼ tojlel i tatuch yicʼot i tatob , yicʼot bajcheʼ tsiʼ colta i familia cheʼ bʌ tsiʼ ñusayob wocol .\n(trg)="6"> Jordan miʼ bej al : « Waʼli cabʌlix chuqui j cʌñʌ tiʼ tojlel , mux c wen qʼuel ti ñuc jiñi c majtan tsaʼ bʌ i yʌqʼueyon » .\n(trg)="7"> Ili ejemplo miʼ pʌs chaʼan juntiquil quixtañu tajol mucʼʌch i tsʼitaʼ qʼuel ti ñuc o maʼañic jumpʼejl majtañʌl , pero jiñi mucʼʌch bʌ i qʼuel ti ñuc , wen letsem i tojol mi caj i qʼuel .\n(trg)="10"> Majqui jach miʼ ñop i Yalobil , maʼanic miʼ sajtel .\n(trg)="11"> Miʼ taj i cuxtʌlel mach bʌ anic miʼ jilel » ( Juan 3 : 16 ) .\n(trg)="12"> ¡ Jumpʼejl majtañʌl muʼ bʌ i mejlel i yʌqʼuen i cuxtʌlel tiʼ pejtelel ora jiñi muʼ bʌ i chʼʌm !\n(trg)="13"> ¿ Am ba yambʌ majtañʌl ñumen lets bʌ i tojol ?\n(trg)="14"> An quixtañujob mach bʌ cheʼic miʼ qʼuelob , pero jiñi isujm bʌ xñoptʼañob « wen letsem i tojol » miʼ qʼuelob ( Salmo 49 : 8 ; 1 Pedro 1 : 18 , 19 ) .\n(trg)="15"> Pero ¿ chucoch tsiʼ yʌcʼʌ Dios jiñi i Yalobil bajcheʼ majtañʌl tiʼ tojlel jiñi wiñicob xʼixicob ( quixtañujob ) ?\n(trg)="16"> Jiñi apóstol Pablo miʼ tsictesan : « Tsaʼ ochi mulil ti pañimil chaʼan tiʼ mul juntiquil winic i cʼabaʼ Adán .\n(trg)="18"> Jini chaʼan mi lac chʌmel ti lac pejtelel , come tsaʼ lac chaʼle mulil ti lac pejtelel » ( Romanos 5 : 12 ) .\n(trg)="19"> Jiñi ñaxam bʌ wiñic , Adán , tsaʼ sujti ti xmulil cheʼ bʌ tsiʼ ñusʌbe i tʼan Dios , jin chaʼan tsaʼ chʌmi .\n(trg)="20"> Tiʼ mul Adán , pejtel i pʼolbal ( jiñi quixtañujob ) miʼ chʌmelob jaʼel .\n(trg)="21"> « An i tojol mulil .\n(trg)="22"> Jini muʼ bʌ i chaʼleñob mulil wersa miʼ chʌmelob , jiñʌch i tojol .\n(trg)="23"> Pero lac majtan chʼoyol bʌ ti Dios jiñʌch laj cuxtilel mach bʌ anic miʼ jilel ti lac Yum Cristo Jesús » ( Romanos 6 : 23 ) .\n(trg)="24"> Chaʼan miʼ mejlel i coltʌntel jiñi quixtañujob ti jiñi chʌmel , Dios tsiʼ choco tilel i Yalobil , Jesucristo , chaʼan miʼ yʌcʼ i cuxtʌlel tiʼ tojlel jiñi quixtañujob .\n(trg)="25"> Wocolix i yʌlʌ chaʼan Cristo tsiʼ yʌcʼʌ i bʌ , cʌmbil bʌ bajcheʼ « i tojol jiñi mulil » , majqui jach miʼ yʌcʼ i ñopoñel ( chʼujbiya ) ti Jesús mi caj i taj i cuxtʌlel tiʼ pejtelel ora ( Romanos 3 : 24 ) .\n(trg)="26"> Cheʼ bʌ miʼ tajtʌl ti tʼan jiñi bendición tac muʼ bʌ i yʌcʼ Dios tiʼ tojlel Jesucristo chaʼan jiñi muʼ bʌ i melbeñob i yeʼtel ( troñel ) , jiñi apóstol Pablo tsiʼ yʌlʌ : « Wocolix i yʌlʌ Dios chaʼan tsiʼ yʌqʼueñonla lac majtan cʼax letsem bʌ i tojol » ( 2 Corintios 9 : 15 ) .\n(trg)="27"> Jiñi i tojol mulil jumpʼejlʌch wen ñuc bʌ majtañʌl , maʼañic yambʌ bajcheʼ miʼ mejlel la cʌl .\n(trg)="28"> Anquese Dios añʌch i yʌqʼueyonla cabʌl lac majtan , ¿ chucoch jiñi i tojol mulil jiñʌch jiñi ñumen ñuc bʌ ?\n(trg)="29"> ¿ Chucoch mach lajalic bajcheʼ yambʌ majtañʌl tac aqʼuebil bʌ i chaʼañonla jiñi Dios ?\n(trg)="30"> * ¿ Bajcheʼ yilal yom mi laj qʼuel ?\n(trg)="31"> Ili cʼajtiya tac mi caj i jajqʼuel ti jiñi chaʼpʼejl temaj muʼto bʌ caj laj qʼuel .\n(trg)="32"> Jesús mach xicʼbilic cheʼ tsiʼ yʌcʼʌ i cuxtʌlel ( 1 Juan 3 : 16 ) .\n(trg)="33"> Jiñi majtañʌl yaʼʌch ochem ti jiñi ñaʼtʌbil bʌ i chaʼan Dios , jin chaʼan , jiñi temaj tac muʼ bʌ caj laj qʼuel , mi caj i ñumen taj ti tʼan chuqui tsiʼ mele Dios chaʼan miʼ yʌcʼ i tojol jiñi mulil .\n(trg)="2"> ¿ Chucoch mi lac wen qʼuel ti ñuc jumpʼejl majtañʌl ?\n(trg)="3"> Tajol jiñʌch tiʼ caj ili chʌnchajp : 1 ) majqui tsiʼ yʌqʼueyonla , 2 ) chucoch tsiʼ mele , 3 ) chuqui tsiʼ mele chaʼan miʼ yʌqʼueñonla i 4 ) mi tsaʼʌch i coltayonla tiʼ sujmlel .\n(trg)="4"> Cheʼ mi lac wen ñaʼtan tac iliyi , miʼ mejlel i coltañonla lac ñumen qʼuel ti ñuc jiñi i tojol mulil tsaʼ bʌ i yʌqʼueyonla Dios ti lac majtan .\n(trg)="5"> Cheʼ bʌ juntiquil quixtañu ñuc bʌ i yeʼtel o muʼ bʌ laj qʼuel ti ñuc miʼ yʌqʼueñonla jumpʼejl majtañʌl , mucʼʌch laj qʼuel ti ñuc .\n(trg)="6"> Anquese mach wen letsic i tojol jiñi muʼ bʌ la cʌqʼuentel , añʌch muʼ bʌ lac lot come tajol tsiʼ yʌqʼueyonla juntiquil lac familia cʼux bʌ mi la cubin o juntiquil wen bʌ la camigo .\n(trg)="7"> Jiñʌch tsaʼ bʌ ujti tiʼ tojlel Russell chaʼan jiñi majtan tsaʼ bʌ i yʌqʼue Jordan .\n(trg)="8"> Pero ¿ chucoch woli lac taj ti tʼan iliyi yicʼot i tojol jiñi mulil ?\n(trg)="9"> Ti ñaxan , jiñi Biblia miʼ yʌl chaʼan « Dios [ . . . ] tsiʼ choco tilel ti pañimil cojach bʌ i Yalobil chaʼan mi lac taj laj cuxtʌlel » ( 1 Juan 4 : 9 ) .\n(trg)="10"> Mi lac wen qʼuel ti ñuc jiñi majtañʌl come maʼañic yambʌ ñumen ñuc bʌ bajcheʼ Dios .\n(trg)="11"> Juntiquil salmista tiʼ tsʼijbu chaʼan Jehová * jiñʌch jiñi Cʼax ñuc bʌ tiʼ pejtelel pañimil ( Salmo 83 : 18 ) .\n(trg)="12"> Maʼañic yambʌ ñumen ñuc bʌ muʼ bʌ i yʌqʼueñonla lac majtan .\n(trg)="13"> I chaʼpʼejlel , come Dios jiñʌch lac ‹ Tat › ( Isaías 63 : 16 ) .\n(trg)="14"> ¿ Chucoch mi la cʌl iliyi ?\n(trg)="15"> Come jiñʌch tsiʼ yʌqʼueyonla laj cuxtʌlel .\n(trg)="16"> Cheʼ jaʼel , miʼ cʌntañonla yicʼot miʼ chʼʌmonla ti ñuc cheʼ bajcheʼ miʼ mel juntiquil wem bʌ tatʌl tiʼ tojlel i yalobilob .\n(trg)="17"> Cheʼ bʌ Dios tsiʼ taja ti tʼan i tejclum i cʼabaʼ Efraín , tsiʼ cʼajti : « ¿ Mach ba calobilic Efraín ?\n(trg)="18"> ¿ Mach ba cʼuxbibilic c chaʼan ?\n(trg)="20"> [ . . . ]\n(trg)="21"> Mi caj c pʌsben i yutslel c pusicʼal » ( Jeremías 31 : 20 ) .\n(trg)="22"> Ili ora , Dios cheʼʌch miʼ yubin jaʼel tiʼ tojlel jiñi muʼ bʌ i chʼujutesañob .\n(trg)="23"> Mach jiñic jach jiñi cʼax pʼʌtʌl bʌ tsaʼ bʌ i Meleyonla , jiñʌch lac Tat yicʼot la camigo am bʌ i cʼuxbiya .\n(trg)="24"> Jin chaʼan , mi lac wen qʼuel ti ñuc baqui jach bʌ majtañʌl miʼ yʌqʼueñonla .\n(trg)="25"> An majtañʌl tac wen ñuc bʌ miʼ qʼuejlel come mach xicʼbilic jiñi tsaʼ bʌ i yʌcʼʌ , chaʼañʌch i cʼuxbiya .\n(trg)="26"> Jiñi am bʌ i yutslel maʼañic miʼ pijtan chaʼan an chuqui yom miʼ yʌqʼuentel jaʼel .\n(trg)="27"> Dios tsiʼ yʌcʼʌ i Yalobil come miʼ cʼuxbiñonla .\n(trg)="28"> Jiñi Biblia miʼ yʌl : « Tsiʼ pʌsbeyonla i cʼuxbiya Dios cheʼ bʌ tsiʼ choco tilel ti pañimil cojach bʌ i Yalobil chaʼan mi lac taj laj cuxtʌlel » ( 1 Juan 4 : 9 ) .\n(trg)="29"> Dios mach xicʼbilic chaʼan miʼ mel jiñi .\n(trg)="30"> Tsaʼʌch i pʌsʌ « i yutslel i pusicʼal » cheʼ bʌ Cristo Jesús tsiʼ mʌñʌyonla chaʼan miʼ yʌcʼonla ti colel ( Romanos 3 : 24 ) .\n(trg)="31"> ¿ Chucoch jiñʌch bajcheʼ miʼ pʌs « i yutslel i pusicʼal » Dios ili majtañʌl ?\n(trg)="32"> Jiñi Biblia miʼ tsictesan : « Tsaʼ chʌmi Cristo chaʼañonla cheʼ xmulilon tola .\n(trg)="33"> Cheʼ jini , Dios tsiʼ pʌsbeyonla cʼux miʼ yubiñonla » ( Romanos 5 : 8 ) .\n(trg)="34"> Tiʼ caj i cʼuxbiya , Dios tsiʼ colta jiñi quixtañujob cʼuñoʼ bʌ , chocbiloʼ bʌ yicʼot xmuliloʼ bʌ .\n(trg)="35"> Mach i wentʌlelic miʼ pʌsbeñonla i cʼuxbiya i maʼañic ba ora mi caj i mejlel lac tojben .\n(trg)="36"> Ili majtañʌl jiñʌch ñumen ñuc bʌ aqʼuebil bʌ i chaʼañonla .\n(trg)="37"> Jumpʼejl majtañʌl ñumen an i cʼʌjñibal cheʼ bʌ jiñi muʼ bʌ i yʌcʼ tsaʼʌch i chaʼle wersa chaʼan miʼ taj .\n(trg)="38"> Cheʼ bʌ an majqui miʼ yʌqʼueñonla chuqui an i chaʼan muʼ bʌ i wen cʼuxbin , muʼto lac ñumen qʼuel ti ñuc .\n(trg)="39"> Dios « tsiʼ yʌcʼʌ cojach bʌ i Yalobil » ( Juan 3 : 16 ) .\n(trg)="40"> Tsiʼ yʌqʼueyonla jiñi muʼ bʌ i ñumen cʼuxbin .\n(trg)="41"> Jesús jiñʌch jiñi « cʼuxbibil bʌ i Yalobil » Dios yicʼot jiñʌch i yejtal .\n(trg)="42"> Jiñi Biblia miʼ yʌl chaʼan Dios tsiʼ mele Jesús cheʼ bʌ maxto mejli jiñi panchan yicʼot pañimil .\n(trg)="43"> Jin chaʼan ti cabʌl jabil tsaʼ bajñel tem ajñiyob ( Colosenses 1 : 13 - 15 ) .\n(trg)="44"> Maʼañic ba ’ ora mi lac taj yambʌ quixtañujob wen temeloʼ bʌ bajcheʼ iliyob .\n(trg)="45"> Pero Jehová ti jumpʼejl i pusicʼal tsiʼ yʌcʼʌ i Yalobil ( Romanos 8 : 32 ) .\n(trg)="46"> Tsiʼ yʌcʼʌ jiñi ñumen wen bʌ chuqui an i chaʼan .\n(trg)="47"> Maʼañic yambʌ majtañʌl wen letsem bʌ i tojol acʼbil bʌ i chaʼan .\n(trg)="48"> An majtañʌl tac wen ñuc bʌ mi laj qʼuel come miʼ coltañonla cheʼ bʌ ñoj i cʼʌjñibal lac chaʼan , tajol ti orajach bʌ yom .\n(trg)="49"> Ñaʼtancu iliyi , cheʼ añic jumpʼejl a cʼamʌjel i yom maʼ mʌn jumpʼejl tsʼac muʼ bʌ mejlel i coltañet i maʼañic i tojol a chaʼan , ¿ mach ba muqʼuic a wen aqʼuen wocolix i yʌlʌ cheʼ juntiquil quixtañu miʼ subeñet chaʼan jin mi caj i toj ?\n(trg)="50"> « Cheʼ bajcheʼ miʼ chʌmelob pejtelel i pʼolbal Adán , cheʼ jaʼel mi caj i chaʼ cuxtʌyelob pejtelel añoʼ bʌ tiʼ Cristo » ( 1 Corintios 15 : 22 ) .\n(trg)="51"> Tiʼ pejtelel i polbalonbʌla Adán woli lac chʌmel come jiñi cʼamʌjel yicʼot chʌmel mi luʼ tajonla , maʼañic mi lac mejlel ti chaʼ ajñel ti utsʼat yicʼot Dios i chʌn xmulilontola tiʼ tojlel .


Wocolix a wʌlʌ tsaʼ wʌqʼue i yorajlel a pejcan ili folleto, chaʼan maʼ ñumen cʌn chuqui miʼ melob i testigojob Jioba yicʼot chaʼan maʼ cʌn bajcheʼ miʼ chaʼleñob eʼtel. Mic pijtan lojon chaʼan tsaʼʌch i coltayet, chaʼan maʼ ñaʼtan woliyʌch c mel lojon chuqui yom Jioba ti ili ora. Mic poj subeñet lojon chaʼan maʼ ñumen cʌn Dios, cheʼ maʼ suben a familia yicʼot a wamigojob chuqui woli bʌ a ñop yicʼot mach a cʌy a tempan a bʌ yaʼ tic tempa bʌ lojon (Hebreos 10:23-25).\nCheʼ maʼ ñumen ñop chaʼan bʌ Jioba, mi caʼ ñumen qʼuel bajcheʼ miʼ cʼuxbiñet tiʼ sujmlel. Cheʼ jini miʼ caj i ñijcan a pusicʼal chaʼan maʼ pʌs chaʼan mucʼʌch a cʼuxbin Jioba jaʼel (1 Juan 4:8-10, 19). ¿Bajcheʼ miʼ mejlel a pʌs ti a cuxtʌlel chaʼan mucʼʌch a cʼuxbin Dios? Cheʼ bʌ maʼ mel chuqui miʼ cʼajtin Dios, ¿bajcheʼ maʼ ñaʼtan chaʼan woliyʌch a taj a wenlel? Yicʼot, ¿chuqui mi caj i coltañet chaʼan maʼ mel chuqui yom Dios yicʼoton lojon? Jini muʼ bʌ i cʌntesañet chaʼan Biblia, wen mi caj i yubin cheʼ bʌ miʼ coltañet a sajcan i jacʼbal jini cʼajtiya tac am a cʼajtibe a bʌ, chaʼan jatet yicʼot a familia «[mi laʼ chʌn ajñel] tiʼ cʼuxbiya Dios [...] chaʼan mi laʼ taj laʼ cuxtʌlel mach bʌ anic miʼ jilel» (Judas 21).\n¿Bajcheʼ miʼ mejlel jiñi estudio loqʼuem bʌ ti Biblia muʼ bʌ i tsictesañob ñumel jiñi i testigojob Jehová?\nI jacʼbal jiñi cʼajtiya tac muʼ bʌ i ñumen mejlel chaʼan jiñi estudio loqʼuem bʌ ti Biblia mach bʌ tojbilic.


I T’an Dios 1 CORINTIOS 1\n1 Pablojon quic'ot la quermano Sóstenes, pʌybilon ti apóstol i cha'an Jesucristo che' bajche' yom Dios. 2 Wolic ts'ijbubeñetla ili jun, xñopt'añet bʌ la i cha'an Dios ya' ti Corinto. Tsa'ix ajq'uiyetla ti' wenta Dios. Pʌybiletla cha'an mi la' wochel ti Cristo Jesús la' wic'ot pejtel mu' bʌ i pejcañob lac Yum Jesucristo ti' c'aba', baqui jach añob. Jini lac Yum i yumʌch ja'el. 3 La' aq'uentiquetla i yutslel i pusic'al Dios yic'ot i ñʌch'tʌlel la' pusic'al ch'oyol bʌ ti Dios lac Tat yic'ot ti lac Yum Jesucristo.\n4 Ti pejtelel ora mic suben c Dios wocolix i yʌlʌ cha'añetla, come aq'uebiletla i yutslel i pusic'al Dios ti Cristo Jesús. 5 Ti Cristo tsa' p'ojli la' wenlel ti pejtelel chuqui tac uts'at. Jini cha'an wen la' wujil t'an, wen an la' ña'tʌbal. 6 Come woli' tsictiyel i ye'tel Cristo ti la' tojlel che' bajche' tsac subeyetla. 7 Che' jini ma'anic chuqui anto yom la' cha'an, come wen chajpʌbiletla woli la' pijtan lac Yum Jesucristo mu' bʌ caj i tsictiyel. 8 Mi caj i chʌn xuc'chocoñetla c'ʌlʌl ti' jilibal cha'an ma'anic la' mul che' ti' q'uiñilel lac Yum Jesucristo. 9 Xuc'ul Dios tsa' bʌ i pʌyʌyetla cha'an mi la' tem ajñel yic'ot i Yalobil, jiñʌch Jesucristo lac Yum.\n¿T'oxol ba Cristo?\n10 Hermanojob, mic subeñetla ti wocol t'an ti' c'aba' lac Yum Jesucristo, yom junlajal mi la' cha'len t'an. Mach mi la' t'ox la' bʌ ti leto. Tem ajñenla ti uts'at ti jump'ejl la' pusic'al ti jump'ejl la' ña'tʌbal. 11 Come jini año' bʌ ti' yotot Cloé tsi' subeyoñob woli la' wʌ'len la' bʌ, quermanojob. 12 Mi cʌl isujm, come ti chajp ti chajp mi la' cha'len t'an ti jujuntiquiletla. Juntiquil mi' yʌl: Joñon i cha'añon Pablo. Yambʌ mi' yʌl: Joñon i cha'añon Apolos. Yambʌ mi' yʌl: Joñon i cha'añon Cefas. Yambʌ mi' yʌl: Joñon i cha'añon Cristo. Che'ʌch mi la' cha'len t'an. 13 ¿T'oxol ba Cristo? ¿Tsa' ba ch'ijle ti cruz Pablo cha'añetla? ¿Tsa' ba la' ch'ʌmʌ ja' ti' c'aba' Pablo? 14 Mic suben Dios wocolix i yʌlʌ come ma'anic tsa cʌq'ueyetla ch'ʌmja'. Cojach tsa cʌq'ueyob ch'ʌmja' Crispo yic'ot Gayo, 15 ame anic majch mi' lon al tsa' aq'uentiyetla ch'ʌmja' tij c'aba'. 16 Tsa cʌq'ue ch'ʌmja' Estéfanas ja'el yic'ot jini año' bʌ ti' yotot. Mach cujilic mi tsa cʌq'ue ch'ʌmja' yambʌ. 17 Come Cristo ma'anic tsi' chocoyon majlel cha'an mi cʌc' ch'ʌmja'. Tsi' chocoyon majlel cha'an mic sub jini wen t'an. Mach ti' ña'tʌbalic jini pañimil mic sub ame sajtic i sujmlel i cruz Cristo.\nCristo, i p'ʌtʌlel yic'ot i ña'tʌbal Dios\n18 Jini sajtemo' bʌ mi' yʌlob tonto jax i sujmlel jini cruz. Pero joñonla coltʌbilon bʌ la, la cujil jiñʌch i p'ʌtʌlel Dios. 19 Come ts'ijbubil: “Mi caj c jisʌbeñob i ña'tʌbal jini cabʌl bʌ i ña'tʌbal. Mi caj c socbeñob i pusic'al jini año' bʌ cabʌl i pusic'al”, che'en Dios. 20 ¿Bacan jini cabʌl bʌ i ña'tʌbal? ¿Bacan jini sts'ijbaya? ¿Bacan jini mu' bʌ i ña'tan i sujmlel jini pañimil am bʌ wʌle? Dios tsa'ix i pʌsʌ sojquem jax i ña'tʌbal jini pañimil. 21 Che' bajche' tsi' wʌn ña'ta Dios, jini año' bʌ ti pañimil ma'anic mi' cʌñob Dios cha'an ti' bajñel ña'tʌbal, come Dios mi' c'ʌn jini t'an mu' bʌ i yʌjlel ti tonto cha'an mi' coltan jini mu' bʌ i ñopob, come che' yom i pusic'al. 22 Jini judíojob mi' wersa c'ajtibeñob i yejtal tac i p'ʌtʌlel. Jini griegojob mi' sajcañob i ña'tʌbal pañimil. 23 Pero joñonla mi lac sub Cristo tsa' bʌ ch'ijle ti cruz. Jini t'an mi' yʌc' ti yajlel judíojob. Tonto jax jini t'an mi' yʌlob gentilob. 24 Pero jini pʌybilo' bʌ, mi judíojob, mi griegojob, mi' ña'tañob jini Cristo i p'ʌtʌlelʌch Dios, i ña'tʌbalʌch Dios ja'el. 25 I ña'tʌbal Dios mu' bʌ i yʌjlel ti tonto mach sojquemic che' bajche' i ña'tʌbal winicob. I melbal Dios mach bʌ anic i p'ʌtʌlel mi' lon q'uelob winicob, ñumen p'ʌtʌlʌch bajche' i p'ʌtʌlel winicob.\n26 Come ña'tanla, hermanojob, bajche' tsa' pʌjyiyetla. Ma'anic cabʌl ñuco' bʌ am bʌ cabʌl i ña'tʌbal ti la' tojlel. Ma'anic cabʌl p'ʌtʌlo' bʌ, mi cabʌl yumʌlob. 27 Jini mu' bʌ i q'uejlel ti tonto wʌ' ti pañimil Dios tsi' yajca cha'an mi' yʌc' ti quisin jini cabʌl bʌ i ña'tʌbal. Tsi' yajca jini mach bʌ p'ʌtʌlic ti pañimil cha'an mi' yʌc' ti quisin jini p'ʌtʌlo' bʌ. 28 Dios tsi' yajca jini mach bʌ ñuquic ti pañimil yic'ot jini ts'a'lebil bʌ yic'ot jini mach bʌ anic i c'ʌjñibal cha'an mi' jisan jini am bʌ i c'ʌjñibal ti' tojlel winicob. 29 Che' jini ma'anic majqui mi mejlel i chañ'esan i bʌ ti' tojlel Dios. 30 Come Dios tsi' yʌq'ueyetla la' wajñel ti Cristo Jesús. Dios tsi' yʌq'ueyonla Cristo. Jiñʌch lac ña'tʌbal tilem bʌ ti Dios. Jiñʌch tsa' bʌ i yʌc'ʌyonla ti' wenta Dios, tsa' bʌ i q'ueleyonla ti toj. Jiñʌch tsa' bʌ i yʌc'onla ti libre. 31 Jini cha'an, che' bajche' ts'ijbubil: “Jini yom bʌ i sub chuqui ñuc, la' i tsictesan i ñuclel lac Yum”.


MATEO 15 CTUNT - Cha'tiquil uxtiquil ajcʌntisa cha'an i - Bible Search\nJini mu' bʌ i bibi'san quixtyañujob\n1Cha'tiquil uxtiquil ajcʌntisa cha'an i mandar israelob yic'ot fariseojob ch'oyolo' bʌ ti Jerusalén ti tyʌliyob ya' ba'an Jesús. Ti yʌlʌyob:\n2¿Chucoch mi' ñusañob t'an jini ajcʌnt'añob a cha'an? Ma' mi' pocob i c'ʌb che' mi quejel ti uch'el che' bajche' mi xijq'uelob cha'an jini tsa' bʌ i ch'ujbiyob lac yumob ti ñoj oniyix. Che' ti yʌlʌyob.\n3Jesús ti' jac'ʌ: Ixcu jatyetla, ¿chucoch mi la' ñusan i xic'ojel Dios cha'an jach la' wom la' ch'ujbin t'an cha'an bajche' ti' bajñel xiq'uiyob i bʌ i cha'len lac yumob ti ñoj oniyix?\n4Como Dios ti yʌlʌ: Ac'ʌ ti ñuc la' tyat la' ña'. Jini mu' bʌ i yʌl'en i tyat i ña', la' sajtic. Che' an ti mandar.\n5Pero jatyetla, weñʌch mi la' lolon ale' che' an winic mu' bʌ i suben i tyat i ña': Mach ch'ujbi j cotyañetla como ti pejtyelel chʌ bʌ jach an c cha'an tsa'ix cʌq'ue Dios, che'etla.\n6Mi la' wʌle' cha'an majchical jach mi yʌl che' bajche' jini mach wersa mi' cotyan i tyat i ña', che'etla. Mi la' cha'len che' bajche' ma'ix i c'ʌjnibal i xic'ojel Dios cha'an jach la' wom la' jac'ben bajche' ti' bajñel xiq'uiyob i bʌ lac yumob ti ñoj oniyix.\n7Cha'chajp la' pensal. Weñʌch bajche' ti' tyajayetla ti t'an Isaías, jini tsa' bʌ i xiq'ui yʌle' Dios ti ñoj oniyix. Dios ti' c'ʌmbe i ti'. Ti yʌlʌ:\n8Ti i ti' jach mi' q'uelon ti ñuc ili quixtyañujob.\nPero ma' mi' ch'ujbiñon ti' pusic'al.\n9Ma'ix i c'ʌjnibal mi' lolon cha'len che' bajche' chʌncox i ch'ujutisañon,\ncomo mi' cʌntisan i xic'ojel jach quixtyañu.\nChe' ti yʌlʌ Dios ti i ti' Isaías, che' Jesús.\n10Che' jini Jesús ti' cha' pʌyʌyob tyʌlel jini quixtyañujob. Ti' subeyob. Ñʌch'tyañla. Wen ch'ʌmbenla isujm.\n11Jini mu' bʌ i yochel ti i ti' quixtyañujob mach'an mi' bibi'tisañob. Mi' bibi'tisan quixtyañujob mu' bʌ i loq'uel ti' pusic'al. Jiñʌch mach'ʌ yom i yilan Dios. Che' ti yʌlʌ Jesús.\n12Che' jini, jini ajcʌnt'añob i cha'an ti' lʌc'ʌyob Jesús. Ti' subeyob: ¿A wujil ba che' ti wen mich'ʌ fariseojob che' ñac ti yubiyob tsa' bʌ a wʌlʌ? Che' ti yʌlʌyob.\n13Jesús ti' jac'ʌ: Chʌ bʌ jach bʌ cʌntisa mach'ʌ tyʌlem ya' ba'an c Tyat ti panchan mi quejel i jilel.\n14La' ajnic. Muts'ulob i wut jini chʌncol bʌ i pʌs'en bij yambʌ muts'ulo' bʌ i wut, yubil. Che' jini che' juntiquil muts'ul bʌ i wut mi' pʌs'en bij yambʌ muts'ul bʌ i wut, ti cha'ticlelob mi yajlelob ochel ti jowol bʌ lum. Che' ti yʌlʌ Jesús.\n15Che' jini, Pedro ti' sube Jesús: Subeñon lojon i sujmlel jini lajoñel, che'en.\n16Jesús ti' jac'ʌ: ¿Mach'a ba'an ti la' ña'tyʌ i sujmlel jatyetla je'el? che'en.\n17¿Mach'a ba'an mi la' ña'tyan cha'an chʌ bʌ jach mi yochel ti lac ti' ti lac ñʌc' jach mi majlel? Che' jach mi ñumel ti lac ñʌc'.\n18Pero tyʌlem ti i pusic'al mu' bʌ i loq'uel ti i ti' quixtyañu. Jiñʌch mu' bʌ i bibi'tisan quixtyañu. Jiñʌch jini mach'ʌ yom i yilan Dios, che'en.\n19Como ti' pusic'al quixtyañu mi loq'uel mach'ʌ wen bʌ i pensal, yic'ot tsʌnsa, yic'ot che' mi' pejcan yambʌ x'ixic, yic'ot che' mi' cha'len i tontojlel quixtyañu, yic'ot xujch', yic'ot lot, yic'ot jop't'an, che'en.\n20Jiñʌch mu' bʌ i bibi'tisan quixtyañujob, jiñʌch mach'ʌ yom i yilan Dios. Ma' mi' bibi'tisan quixtyañu che' mi' cha'len uch'el che' ma' mi' pocob i c'ʌb bajche' ti' bajñel xiq'uiyob i bʌ i cha'len lac yumob ti ñoj oniyix. Che' ti yʌlʌ Jesús.\nX'ixic ch'oyol bʌ ti Canaán ti' ch'ujbi Jesús\n21Jesús ti loq'ui majlel. Ti majli ya' ti lum tyac Tiro yic'ot Sidón bʌ i c'aba'.\n22Ya' an juntiquil x'ixic ch'oyol bʌ ti pañimil Canaán pero ya' chumul ya' ti lum ba' ti c'oti Jesús. Ti tyʌli ya' ba'an Jesús. Ti c'am bʌ t'an ti yʌlʌ: C Yum, i jiñʌjlelet bʌ David tsa' bʌ i choco tyʌlel Dios, p'untyañon cha'an ma' cotyañon, che'en. Ñoj wocol chʌncol i ñusan quixic'al cha'an an xiba ti' pusic'al, che'en.\n23Pero Jesús ma' ti' saj jac'be i t'an jini x'ixic. Che' jini, ajcʌnt'añob i cha'an Jesús ti' sube Jesús: Suben cha'an sujtic jini x'ixic como ti c'am bʌ t'an chʌncol i tsʌcleñonla majlel, che'ob.\n24Che' jini ti yʌlʌ Jesús: Dios ti' chocoyon tyʌlel cha'an mij cotyan jini israelob jach bʌ max tyo bʌ ba'an mi' ch'ujbiben i t'an, como jiñʌch che' bajche' tiñʌme' tsa' bʌ sʌtyʌ i bijlel yubil, che'en. [Tiñʌme' yom i yʌle' oveja.]\n25Pero jini x'ixic ti bej tyʌli i lʌq'ue' Jesús. Ti' ñocchoco i bʌ ti yebal i yoc. Ti yʌlʌ: C Yum, cotyañon, che'en.\n26Jesús ti' sube: Mach yom mi chilbentyel i waj alp'eñalob cha'an jach mi chocbentyel yal ts'i' yubil, che'en. Chʌ'ʌch ti yʌlʌ Jesús cha'an ñaxan yom cotyʌnticob israelob.\n27Pero jini x'ixic ti' jac'ʌ: Melelʌch bajche' ma' wʌl, c Yum. Pero jini i yal ts'i' am bʌ ti ye' mesa mi' c'uxe' i xejt'il waj mu' bʌ i p'ʌtsañob alp'eñalob, che'en.\n28Jesús ti' sube jini x'ixic: X'ixic, ti jump'ej a pusic'al tsa'ix a ch'ujbi cha'an ch'ujbi c cha'len bajche' ma' c'ajtibeñon. La' aq'uentiquet che' bajche' a wom, che'en. Ti saj ora jach ti lajmi i yalobil.\nJesús mi' lajmisan yonlel xc'am'añob\n29Jesús ti loq'ui majlel. Ti ñumi majlel ya' ti' ti' colem joyol bʌ ja' Galilea bʌ i c'aba'. Ya' ti letsi ti wits. Ti buchle.\n30Cabʌl quixtyañujob ti c'oti ya' ba'an Jesús. Ti' pʌyʌyob tyʌlel mach'ʌ ba'an i c'ʌjnibal i yoc yic'ot muts'ulob i wut, yic'ot x'uma'ob, yic'ot mach'ʌ ts'ʌcʌl yoc i c'ʌb, yic'ot cabʌl yaño' bʌ. Ti' pʌyʌyob tyʌlel ti yebal yoc Jesús. Ti' lajmisʌyob.\n31Tyoj bʌc'ñʌjel ti yubi quixtyañujob che' ñac ti yilʌ bajche' ti lajmisʌntiyob. Como x'uma'ob ti cha' quejiyob ti t'an. Cha' wenix i yoc i c'ʌb jini mach'ʌ ts'ʌcʌl yoc i c'ʌb. Ti cha' queji ti xʌmbal jini mach'ʌ ba'an i c'ʌjnibal i yoc. Ti cha' c'oti i wut jini muts'ulo' bʌ i wut. Ti queji i subob i ñuclel Dios mu' bʌ i ch'ujutisañob israelob.\nJesús ti' we'sʌyob cuatro mil winicob\n32Che' jini Jesús ti' pʌyʌ tyʌlel jini ajcʌnt'añob i cha'an. Ti yʌlʌ: P'ump'un mij q'uelob quixtyañujob como c'ʌlʌ uxp'ej q'uin wʌ' añob la quic'ot. Ma' chʌ bʌ ti' c'uxuyob. Mach com xic'ob sujtyel ti yotyot che' wi'ñayobix ame mi c'un'añob ti bij. Che' ti yʌlʌ Jesús.\n33Che' jini, ajcʌnt'añob i cha'an ti yʌlʌ: ¿Bajche'qui ch'ujbi c lojon tyaje' waj wʌ' ti joch lum cha'an ñaj'acob ñoj cabʌl quixtyañu? che'ob.\n34Jesús ti' c'ajtibeyob: ¿Jayq'uej waj an la' cha'an? che'en. Ti yʌlʌyob: An siete yic'ot an cha'cojt uxcojt saj chʌy, che'ob.\n35Che' jini Jesús ti' subeyob quixtyañujob cha'an mi buchtyʌlob ti lum.\n36Che' jini ti' ch'ʌmʌ jini waj yic'ot chʌy. Ti' sube Dios wocox i yʌlʌ. Che' jini ti' xet'e. Ti' ac'ʌyob ajcʌnt'añob i cha'an. Ti' lu' pucbeyob majlel ba'an pejtyelel quixtyañu.\n37Ti' lu' c'uxuyob. Ti lu' ñaj'ʌyob. Che' jini, che' ti ujtiyob ti uch'el ti' lotyoyob siete colem chiquib but'ul i colojbal xejt'il tyac.\n38Cuatro mil winicob tsa' bʌ i c'uxu jini waj yic'ot chʌy. An x'ixicob yic'ot alp'eñalob je'el pero ma' ti' tsiquiyob jaytiquil.\n39Jesús ti' subeyob sujtyel quixtyañujob. Che' jini ti majli ti barco ti pañimil Magdala bʌ i c'aba'.


JINI WEN BΛ T'AN HECHOS 2\nTi tyʌli Ch'ujul bʌ i Ch'ujlel Dios\n1 Ya' lu' much'quibilob pejtyel ochemo' bʌ ti' t'an Dios ti jump'ej otyot che' ti c'oti i yorojlel jini q'uin Pentecostés* bʌ i c'aba'.\n2 Ora jach ti queji i yubiñob ju'ucña che' bajche' p'ʌtyʌl bʌ ic' ch'oyol bʌ ti panchan. Ti bujt'i i yejts'al pejtyel jini otyot ba' buchulob.\n3 Che' jini ti tsictiyi che' bajche' lemlemña bʌ c'ajc. Ti wa'le ti jol ti jujuntiquilob.\n4 Che' jini ti jujuntiquil ti bujt'iyob ti Ch'ujul bʌ i Ch'ujlel Dios. Ti quejiyob ti t'an ti yan tyac bʌ t'an che' bajche' ti yʌc'ʌyob ti t'an jini Ch'ujul bʌ i Ch'ujlel Dios.\n5 Ti mismo jim bʌ ora ya' añob ti Jerusalén israelo' bʌ loq'uemo' bʌ ti pejtyel pañimil tyac. Mi' bele' c'ajtisañob Dios.\n6 Che' ñac ti yubiyob ili ju'ucña bʌ t'an ti jojmiyob majlel i q'uelob. Mach'an ti' ña'tyʌyob chuqui yom i yʌle' como ti jujuntiquil ti yubiyob chʌncol ti subt'an ti yoque i t'añob.\n7 Tyoj bʌc'ñʌjel ti yubiyob. Ti yʌlʌyob: Ch'oyolob ti Galilea ti pejtyel ili winicob chʌncolo' bʌ ti t'an\n8 ¿Bajche'qui isujm, che' jini, mi lac lu' ubin chʌncolob ti t'an ti yoque lac t'an bʌ yi? che'ob.\n9 Lamital ch'oyolon bʌ la ti pañimil Partia bʌ i c'aba' yic'ot ya' ti Media, yic'ot ya' ti Elam, yic'ot ya' ti Mesopotamia, yic'ot ya' ti Judea, yic'ot ya' ti Capadocia yic'ot ya' ti Ponto, yic'ot ya' ti pañimil Asia bʌ i c'aba'.\n10 An ch'oyolon bʌ la je'el ya' ti Frigia yic'ot Panfilia, yic'ot ya' ti Egipto yic'ot ti pañimil tyac ya' ti Africa ti lʌc'ʌlel yambʌ pañimil Cirene bʌ i c'aba'. An je'el ch'oyolo' bʌ ti Roma poj wʌ'an ti jula' je'el. Lamital ch'oyolo' bʌ ti Roma yoque israelob. Lamital ti sutquiyob i bʌ cha'an i ch'ujbiñob che' bajche' mi' ch'ujbiñob israelo' bʌ.\n11 An je'el ch'oyolo' bʌ ya' ti Creta yic'ot ya' ti Arabia. Lu' ch'oyolo' bʌ ti Galilea jini chʌncox i subob i ñuclel Dios pero mi lac lu' ubin ti jujunchajp bʌ lac t'an, che' ti yʌlʌyob.\n12 Tyoj bʌc'ñʌjelob che' ñac ti yubiyob. Mach'an ti' ch'ʌmbeyob isujm jini chʌncol bʌ i yujtyel. Ti c'ajtibeyob i bʌ: ¿Bajche'qui i sujmlel jini? che'ob.\n13 Pero yaño' bʌ yi ti' wajleyob. Q'uixiñob. Che' ti yʌlʌyob.\n14 Che' jini Pedro ti wa'le ti subt'an ti xinil jini yambʌ oncejob yajcʌbilo' bʌ ajsubt'añob ñumel. C'am ti queji ti t'an. Ti yʌlʌ: Pi'ʌlob, ch'oyolet bʌ la ti Judea yic'ot pejtyel wʌ' bʌ chumuletla ti Jerusalén, wen ñʌch'tyanla chʌ bʌ mi quej c subeñetla. Ch'ujbinla jini.\n15 Mach'an q'uixiñon lojon bajche' mi la' lolon ña'tyan como a las nueve jach tyo ti sʌc'an, che'en. Como ma'an ba' bʌ ora mi q'uixñañob israelob ti sʌc'an.\n16 Pero jini chʌncol bʌ yujtyel jiñʌch tsa' bʌ i wʌ alʌ jini tsa' bʌ i xiq'ui yʌle' Dios, Joel bʌ i c'aba'.\n17 Jini Joel ti yʌlʌ:\nTi yujtibal bʌ q'uin tyac Dios mi yʌl:\nMi quej cʌq'ueñob Ch'ujul bʌ c Ch'ujlel pejtyel quixtyañujob.\nLa' walobilob mi quej i wʌ alob jini mu' bʌ c mel.\nJini alo' bʌ winicob mi quejel i q'uel che' bajche' ti ñajal cha'an jini mu' tyo bʌ quej yujtyel.\nMux c pejcan ñoxobix bʌ ti ñajal tyac.\n18 Ti mismo jim bʌ oraji mi quej cʌq'uen jini winic bʌ yic'ot jini x'ixic bʌ ajtroñelob c cha'an jini c Ch'ujlel.\nMi quej i subob c t'an.\n19 Ya' ti chan mi quej c wen pʌs ñuc bʌ c melbal\nyic'ot wʌ' ti mulawil bʌbʌq'uen bʌ señʌjlel c p'ʌtyʌlel:\njiñʌch ch'ich', c'ajc, yic'ot buts'.\n20 Mi quej yic'an q'uin.\nChʌchʌc che' bajche' ch'ich' mi majlel uw che'\nmax tyo ñoj c'ot i q'uinilel i tyʌlel la' Yum.\nJini q'uinilel i tyʌlel la' Yum ñoj bʌbʌq'uen bʌ q'uin.\n21 Che' jini, majchical jach mu' bʌ i pejcan la' Yum ti' c'aba' mi quej i cotyʌntyel.\nChʌ'ʌch ti yʌlʌ Dios ti ti' Joel, che' bajche' ti cha' alʌ Pedro.\n22 Pedro ti yʌlʌ je'el: Jatyetla israelet bʌ la, ñʌch'tyanla mu' bʌ c subeñetla. Dios ti' wen pʌsʌ ti la' tyojlel cha'an añʌch i p'ʌtyʌlel jini Jesús ch'oyol bʌ ti Nazaret. Como jiñʌch i p'ʌtyʌlel Dios ti tsictiyi ti Jesús ti la' tyojlel che' ñac ti' c'oq'uisʌ xc'am'añob. Ti' cha' cuxtisʌ sajtyemo' bʌ yic'ot yan tyac bʌ i melbal che' bajche' la' wujil isujm.\n23 Pero che' ñac ti aq'uentiyetla Jesús ti la' p'ʌtyʌlel che' bajche' ti' wʌ ña'tyʌ Dios, jatyetla ti la' chucu. Ti la' wʌc'ʌ ti' c'ʌb jini simaroño' bʌ tsa' bʌ i tsʌnsʌyob ti cruz.\n24 Pero Dios ti cha' tyeche loq'uel ba'an sajtyemo' bʌ como mach ch'ujbi cʌylec ti yajnib sajtyemo' bʌ.\n25 Como jini ñuc bʌ yumʌl ti ñoj oniyix David bʌ i c'aba' ti' tyaja ti t'an Jesús. Ti yʌlʌ:\nMic bele' q'uel c Yum ti' tyojel c wut.\nComo bele' wʌ' an quic'ot. Ma' mi quej c saj pensalin.\n26 Jin cha'an ñoj tijicña ti cubi. Tijicñayon tic cha'le t'an.\nChe' mi ch'ujñʌntyel c bʌc'tyal mu' tyo i pijtyan i cha' tyejchel loq'uel ba'an sajtyemo' bʌ.\n27 Che' cu mach ya'ic mi quej a cʌy c ch'ujlel ti yajnib sajtyemo' bʌ.\nMach'an mi quej a wʌc' ti pʌc'mʌl c bʌc'tyal como joñon a walobilon.\n28 Mux a cha' aq'ueñon j cuxtyʌlel.\nChe' wʌ' añet quic'ot c'ajacñajax coj mi cubin.\nChʌ'ʌch ti' tyaja ti t'an Jesús jini David. Che' ti yʌlʌ Pedro.\n29 Pedro ti yʌlʌ je'el: Pi'ʌlob, lu' cʌñʌl la' cha'an ti sajti David jini lac yum ti ñoj oniyix. Ti' ch'ujñʌyob. C'ʌlʌl wale iliyi an ti lac lumal i yajnib ba' ti ch'ujñʌnti.\n30 Jini David jiñʌch juntiquil tsa' bʌ i xiq'ui yʌle' Dios. Ti' ña'tyʌ i sujmlel tsa' bʌ i yʌlʌ Dios cha'an loq'uem ti' jiñʌjlel mi quej i tyʌlel Cristo jini mu' bʌ i ch'ʌm'en ñoj ñuc bʌ ye'tyel David.\n31 David ti' wʌ ña'tyʌ mu' bʌ quej yujtyel. Ti' wʌ ña'tyʌ bajche' mi quej i cha' tyejchel loq'uel ba'an sajtyemo' bʌ Cristo che' ñac ti yʌlʌ cha'an mach ya'ic mi quej i cʌy i Ch'ujlel ti yajnib sajtyemo' bʌ. Mach'an mi quejel i yʌc' ti pʌc'mʌl i bʌc'tyal. Chʌ'ʌch ti' wʌ tyaja ti t'an Cristo jini David che' max tyo tyʌlem ti mulawil Cristo.\n32 Dios ti cha' tyeche loq'uel Jesús ba'an sajtyemo' bʌ. Ti lojon quilʌ, joñon lojon.\n33 Ti pʌjyi letsel Jesús ti panchan ya' ti' ñoj Dios cha'an tsiquil añʌch i ñuclel Jesús. Ti aq'uenti ti i Tyat Ch'ujul bʌ i Ch'ujlel che' bajche' ti wʌ subenti. Jin cha'an ya' tyʌlem ti Jesús pejtyel chʌncol bʌ la' wubin, chʌncol bʌ la' wilan wale iliyi, che' ti yʌlʌ Pedro.\n34-35 Como mach jinic David tsa' bʌ letsi ti panchan pero David ti yʌlʌ:\nJini lac Yum Dios ti' sube c Yum,\nbuchi' ilayi tic ñoj jintyo mi cʌq'ueñet a ganarin a contrajob.\nChʌ'ʌch ti yʌlʌ David, che'en Pedro.\n36 Yom i lu' ch'ʌm'eñob isujm pejtyel israelob. Ñoj melelʌch jiñʌch jini Jesús tsa' bʌ la' tsʌnsʌ ti cruz. Dios chʌncol i pʌs ñoj melel lac Yumʌch jini Jesús. Jiñʌch jini Cristo. Che' ti yʌlʌ Pedro.\n37 Che' ñac ti yubiyob ili t'ani, quisintic ti yubiyob. Ti' c'ajtibeyob Pedro yic'ot yambʌ yajcʌbilo' bʌ ajsubt'añob ñumel: Pi'ʌlob, ¿chuqui yom mi lojon c cha'len? che'ob.\n38 Pedro ti' jac'beyob: Cʌyʌx la' mul. Ch'ʌmʌla ja' cha'an tsiquil ti la' ch'ujbi Jesús. Che' jini mi quej la' ñusʌbentyel la' mul. Che' jini Dios mi quej i yʌq'ueñetla Ch'ujul bʌ i Ch'ujlel.\n39 Pejtyel tsa' bʌ i yʌlʌ Dios la' cha'añʌch yic'ot i cha'an la' walobilob. Ti ajq'ui jini t'an cha'añetla yic'ot cha'an la' walobilob yic'ot i cha'an jini ñajt bʌ añob. I cha'an majchical jach mu' bʌ i nijcʌbentyel i pusic'al ti lac Yum Dios, che'en.\n40 Ti ili t'an tyac yic'ot yan tyac bʌ t'an Pedro ti' wen xiq'uiyob. Ti' subeyob: Ch'ujbinla cha'an mi la' tyaj la' cotyʌntyel, cha'an ma' mi la' lolon ñusan wocol che' bajche' mi quej i ñusañob pejtyel simaroño' bʌ. Che' ti yʌlʌ Pedro.\n41 Che' jini pejtyelelob tsa' bʌ i ch'ujbi ili t'an ti' ch'ʌmʌyob ja'. Che' jini ti jim bʌ q'uin ti oc'ʌ hermañujob che' bajche' tres mil quixtyañujob.\n42 Ti' ñusʌyob cabʌl q'uin yic'ot jini yajcʌbilo' bʌ ajsubt'añob ñumel cha'an i cʌntisʌntyelob. Che' jini ti' wen xuc'chocoyob i pusic'al. Tyem tijicñayob. Ti' motin japʌyob i ya'lel uva, ti' motin c'uxuyob waj che' bajche' ti' xiq'uiyob Jesús i melob. Cabʌl ti' cha'leyob oración.\nBajche' ti ajni jini ñaxan bʌ ochemo' bʌ ti' t'an Dios\n43 Tyoj bʌc'ñajel ti lu' yubiyob quixtyañujob. Ti' wen tsictiyi i p'ʌtyʌlel Dios yic'ot jini yajcʌbilo' bʌ ajsubt'añob ñumel.\n44 Junlajalob i pensal jini tsa' bʌ i ch'ujbiyob Jesús. Tyem i cha'añob pejtyel chʌ bʌ añob i cha'an.\n45 Ti' choñoyob chʌ bʌ an i cha'an yic'ot i lum tyac cha'an ti' tyem c'ʌmbeyob i tyojol cha'an chʌ bʌ yes i c'ʌjnibal i cha'añob.\n46 Ti jujump'ej q'uin ti' much'quiyob i bʌ ti templo. Ti tyem uch'iyob ti yotyotyob tyac. Tyem tijicñayob. Jump'ejlob jach i pusic'al.\n47 Ti' subuyob i ñuclel Dios. Ti q'uejliyob ti ñuc ti yambʌ quixtyañujob. Ti jujump'ej q'uin Dios ti más oq'uisʌ jini tsa' bʌ i ch'ujbibeyob i t'an.